qundao/data-zh-poetry huggingface dataset:
得弇州公书并见寄诸作赋荅四首·其二
作者：胡应麟
朝代：明

环佩当年七子流，何人词藻擅登楼。筵开碣石青天尽，社冷华阳白日愁。八座尚看裴相起，三山聊拟谢公游。离心咫尺双龙暮，醉拂芙蓉望斗牛。
得弇州公书并见寄诸作赋荅四首·其四
作者：胡应麟
朝代：明

极目中原感慨同，百年湖海叹飞蓬。台空蓟北无名马，筑散长安有断鸿。尔雅故应穷郭璞，子虚宁得误扬雄。相思总傍湛卢色，夜夜寒光吐白虹。
得花字
作者：胡应麟
朝代：明

十里春山色，芳菲乱水涯。瑶池迷故迹，玉洞斗新葩。野豁千林雾，川明万树霞。不知刘阮辈，何事到仙家。
御史大夫豫章徐公过访
作者：胡应麟
朝代：明

万户千门辟草莱，甘泉驰道拂云开。梯航绝塞中丞绩，柱石明堂大匠材。邺郡风流齐七子，丰城虹色射三台。宁辞病骨盐车下，矫首长呜郭隗台。天都翘首碧云重，粲烂轩车此日逢。廷尉高门容驷马，司空神剑合双龙。丹扉夜辟乾坤静，绛阙晨披雨露浓。最忆登坛清兴远，千篇晴色照芙蓉。
御史大夫豫章徐公过访·其一
作者：胡应麟
朝代：明

万户千门辟草莱，甘泉驰道拂云开。梯航绝塞中丞绩，柱石明堂大匠材。邺郡风流齐七子，丰城虹色射三台。宁辞病骨盐车下，矫首长呜郭隗台。
御史大夫豫章徐公过访·其二
作者：胡应麟
朝代：明

天都翘首碧云重，粲烂轩车此日逢。廷尉高门容驷马，司空神剑合双龙。丹扉夜辟乾坤静，绛阙晨披雨露浓。最忆登坛清兴远，千篇晴色照芙蓉。
心远堂为陈立父题
作者：胡应麟
朝代：明

陶公住人境，心远地自偏。陈侯服官政，结庐讵同然。吾闻鲁仲尼，行止非一端。寸心若太虚，龙蠖偕媸妍。华堂搆空起，正对衡岳颠。洞庭八百里，日夜浮朱栏。鲸鲵跋高浪，蜃鳄游惊湍。祝融及天柱，云密纷钩连。回雁遏层霄，石廪屯飞烟。奇峰七十二，一一罗堂前。彼美堂中客，妙龄夙忘筌。冰壶瑩尘表，玉笈开琅函。携宾坐堂上，四面罗苍矸。鸣琴憩深树，看奕垂疏帘。目送双飞鸿，迢迢极云天。心远室从迩，悠悠浩忘言。兴文念朋好，一订柴桑缘。殷勤沔阳约，尺素驰江干。吾将负瓢笠，卜筑邻青山。异时陈蕃榻，倘为孺子悬。
心远堂为陈立父题
作者：胡应麟
朝代：明
体裁：古风

陶公住人境，心远地自偏。陈侯服官政，结庐讵同然。吾闻鲁仲尼，行止非一端。寸心若太虚，龙蠖偕媸妍。华堂搆空起，正对衡岳颠。洞庭八百里，日夜浮朱栏。鲸鲵跋高浪，蜃鳄游惊湍。祝融及天柱，云密纷钩连。回雁遏层霄，石廪屯飞烟。奇峰七十二，一一罗堂前。彼美堂中客，妙龄夙忘筌。冰壶莹尘表，玉笈开琅函。携宾坐堂上，四面罗苍矸。鸣琴憩深树，看奕垂疏帘。目送双飞鸿，迢迢极云天。心远室从迩，悠悠浩忘言。兴文念朋好，一订柴桑缘。殷勤沔阳约，尺素驰江干。吾将负瓢笠，卜筑邻青山。异时陈蕃榻，倘为孺子悬。
忆与永叔丙戌上春官永叔至安平镇登陆今屈指十载乃余附永叔舟再过兹地追忆曩时王生据鞍上马状恍惚在目相与拊掌大笑即席漫成
作者：胡应麟
朝代：明

对倚青萍夜不眠，雄飞雌伏漫谁怜。衰杨古驲安平道，回首西风巳十年。
忆与王生酣眠小玉馆中迄今垂三十载武林邂逅纵谈畴昔则同事酒垆者什九岱宗矣把臂潸然辄复赋此
作者：胡应麟
朝代：明

三十年前宋子侯，名花倾国烂溪头。箫声断绝秦楼闭，何处重携弄玉游。
忆以修挐舟饯别至魏湾执手恋恋闻某直指垂至乃发迄今令人怅然偶值清源鸿便辄题二绝寄苏并讯易惟效蔡景明
作者：胡应麟
朝代：明

脉脉盈盈一水头，何须七夕笑牵牛。秋来两地如相望，夜色天街万里愁。四倍平原饮酒期，牵衣犹自恨临岐。遥知送客河梁后，不向襄阳倒接䍦。
忆以修挐舟饯别至魏湾执手恋恋闻某直指垂至乃发迄今令人怅然偶值清源鸿便辄题二绝寄苏并讯易惟效蔡景明·其一
作者：胡应麟
朝代：明

脉脉盈盈一水头，何须七夕笑牵牛。秋来两地如相望，夜色天街万里愁。
忆以修挐舟饯别至魏湾执手恋恋闻某直指垂至乃发迄今令人怅然偶值清源鸿便辄题二绝寄苏并讯易惟效蔡景明·其二
作者：胡应麟
朝代：明

四倍平原饮酒期，牵衣犹自恨临岐。遥知送客河梁后，不向襄阳倒接䍦。
忆以修挐舟饯别至魏湾执手恋恋闻某直指垂至乃发迄今令人怅然偶值清源鸿便辄题二绝寄苏并讯易惟效蔡景明寄亭四绝为邑文学祝宗旦题从其子树勋请也·其一
作者：胡应麟
朝代：明
体裁：七言绝句

缥缈千峰列翠屏，八窗云气透疏棂。遽然一枕南华梦，别有乾坤在草亭。
忆同俞羡长张元春何主臣吴德符游宿湖上弹指隔岁孤坐小园横塘烟雨甚思四君挐木兰飞白堕共之辄题一绝便面寄吴生传致三子
作者：胡应麟
朝代：明

好风凉月大堤傍，何限秋光扑画墙。回首乱山飞鸟隔，一林烟雨满横塘。
忆在临安舜举观察数过从旅中自庚午迄丙申岁致手书益以嘉贶屈指嘉隆词客几尽灵光一柱仅观察存而余以晚进忝窃深知殊感且作园居多暇赋此寄怀
作者：胡应麟
朝代：明

嘉隆词客草半芈，指点灵光一柱悬。紫电苍龙浮大壑，朱霞白鹤丽高天。晨飞杖屐东山墅，夕纵壶觞北海筵。溪雪满空狂兴在，联舟何日话登仙。
忆在京洛遇鸣皋游契甚洽一别五载鸣皋既赴召玉京余亦轗轲家难偶祝生如华携所业印正门下诗以勖之
作者：胡应麟
朝代：明

昔余寓京华，红颜发垂腰。翩然遇祝生，里闬同游遨。矫如长空鹤，清唳闻九皋。呻吟落珠贝，咳唾飞璚瑶。奇情两突兀，衣被长飘飘。青箱破万卷，白眼持双螯。调笑谪仙人，骑鲸堕烟霄。悲伤杜陵叟，二顷荒衡茅。马迁下蚕室，相如困中消。东方枉设难，子云徒解嘲。造物真小儿，役我随尘嚣。黄土抟下愚，茫茫若蟭蛲。南阳贵宾客，什九横金貂。盗蹠葬东陵，高坟郁嶕峣。伯夷饿西山，腐骨湮蓬蒿。陶朱窃西子，黄金压波涛。屈原有何罪，委身饲鱼蛟。为善福安厝，为恶刑安逃。长当毕吾愿，痛饮歌离骚。狂思捧北斗，醉欲呼天瓢。玉女令鼓瑟，仙童使餔糟。穷年谇司命，真宰为嗷嗷。以兹诉上帝，帝怒驰神飙。雷公击天鼓，屏翳嘘风潮。青天拆龙剑，易水寒萧萧。吞声出京洛，洒泣沾河桥。一与此生别，三年隔东郊。煌煌白玉楼，倏已升岧峣。山阳怆邻笛，玉洞闻鸾箫。归来瀫川上，一室藏鹪鹩。俗子遍阛阓，可人费招邀。尘埃闭穷巷，草色盈疏寮。科头诵四部，赤脚翻缃缥。蟭螟鉴止足，偃鼠明逍遥。皇天未悔祸，家门日煎熬。慈亲悴霜露，稚子埋山椒。晨牝噪高堂，孽狐瞰林巢。戚戚类冯衍，皇皇逾孝标。人生亦何乐，七尺徒烦劳。逝将弃家室，六合穷荒要。翩然挟大鹏，九万腾扶摇。嗟咨念良友，宿草迷荒坳。阳春慨永绝，白雪空长谣。欢言遘之子，兴文自垂髫。飞扬慕古昔，跌宕扳贤豪。沾沾问奇字，片语为神交。斯文久沦谢，玄阁长寥寥。尔志亮金石，遗风未全凋。抽毫述往事，赠汝为虔刀。勖哉丈夫子，努力追前茅。
忆燕中仁甫汝元余三人晨夕纵饮垂十载馀顷挈家南旋话别仁甫斋头缕缕申旦归后闻问杳绝今汝元告逝仁甫竟客何方载赋此什志感
作者：胡应麟
朝代：明

击筑层台夜放歌，十年灯火寄婆娑。天空颍水荀陈隔，日落咸阳赵李过。阁上旧藏玄草富，斋头新种白杨多。悲凉廿载谈天客，不见三星聚钓蓑。
忆燕中元夜与朱十六童三安二纵游长安陌上今倏十载矣山馆寂寥再逢兹夕感旧赋此
作者：胡应麟
朝代：明

凤辇鳌山出上京，长安宫阙暮云平。千枝火树宜春苑，万炬金莲不夜城。艳舞娇歌游客醉，靓妆华饰丽人行。江楼此夕频搔首，饱看梅花上月明。
忆王山人
作者：胡应麟
朝代：明

沈瘦吾偏甚，王痴奈汝何。万峰林屋杖，孤月洞庭蓑。鹿豕亲狂态，鱼龙避醉歌。一丘他日遂，白眼对云萝。
忆章云
作者：胡应麟
朝代：明

去年送子城之北，北风怒号天惨戚。浓霜密雪洒岐路，若个绨袍话相识。今年忆子城之东，落花烂漫飞春红。人生好游游亦得，五见社燕迎归鸿。岳阳楼头秋万顷，醉杀杜陵呼不醒。何时挟汝荆门涛，狂歌痛饮赓离骚。
忆苏别驾以修
作者：胡应麟
朝代：明

笑忆清源市上年，沈酣长伴酒家眠。空传剡曲三冬棹，竟阻咸阳十日筵。犊鼻正穷司马赋，貂珰谁达子云玄。花骢此际堪携兴，极目双鳞滟滪前。
怀刘观察仲脩
作者：胡应麟
朝代：明

几夜怀高适，当年赋上林。高虹流击筑，朗月堕鸣琴。客散谁燕社，人归自越吟。西山暮楼殿，极目蓟云深。
怀史元秉李惟寅朱汝修
作者：胡应麟
朝代：明

浩渺春光接汉关，金茎遥望五陵间。诗成碣石人犹聚，赋罢长杨客已还。碧汉鹓鸿堪并起，青门鸾鹤几同閒。芒鞋莫问天台色，万树桃花照玉颜。
怀吴大参
作者：胡应麟
朝代：明

使车何处倚星躔，回首钱唐握别年。海国蒹葭停鼓吹，江城粳稻满楼船。千仓转运飞京邑，十郡催科息市廛。极目后堂丝管在，独惭经术老彭宣。
怀大中丞滕公二首
作者：胡应麟
朝代：明

雨露经时竭海壖，东南民力两茫然。潢池骤喜惊波息，沃野重看化日悬。气象三垣元拱极，勋名八柱已擎天。丹宸蚤夜思良弼，肯放归耕下泽田。十年尘土快遭逢，碌碌惭为国士容。业在祇应扪薜荔，恩深何处效芙蓉。寒风海甸驱千鳄，晓日天门扈六龙。独有梦魂长恋恋，夜随征雁过吴峰。
怀大中丞滕公二首·其一
作者：胡应麟
朝代：明

雨露经时竭海壖，东南民力两茫然。潢池骤喜惊波息，沃野重看化日悬。气象三垣元拱极，勋名八柱已擎天。丹宸蚤夜思良弼，肯放归耕下泽田。
怀大中丞滕公二首·其二
作者：胡应麟
朝代：明

十年尘土快遭逢，碌碌惭为国士容。业在祇应扪薜荔，恩深何处效芙蓉。寒风海甸驱千鳄，晓日天门扈六龙。独有梦魂长恋恋，夜随征雁过吴峰。
怀大司空朱公
作者：胡应麟
朝代：明

华发归来卧洛京，三山晴望紫霞平。遥传大陆思神禹，不见孤峰下广成。日冷金縢犹泰畤，春回玉树已承明。夷门咫尺酬知晚，惨淡吴钩匣底鸣。
怀姑蔑柴生起用时生将谒余燕中
作者：胡应麟
朝代：明

秦嘉滞府胥，常建窘邑尉。良哉达人言，高才鲜贵位。矫矫姑蔑墟，柴生出其类。青云走牛马，白日侣蚊蚋。案牍劳形神，刀笔记功罪。八议权亲疏，五刑覈情伪。宁怀张杜刻，敢冀萧曹会。论交企兰荃，投诚密萧艾。丽句蒐梁陈，遐思闯晋魏。白雪流轻扬，丹霞献明媚。沾沾太玄草，捧诵若金匮。嗟余素寡合，念汝欲捐佩。南山歌未阕，北陆盟忍背。胜流实嵚崎，名士本憔悴。浮踪自昔然，大业岂终累。不见渔阳挝，正平兴弥锐。至今鹦鹉篇，永拔词赋萃。
怀梅客生二首
作者：胡应麟
朝代：明

授策纷纭际，成功顾盼间。虬髯铜柱塞，燕颔玉门关。选士迎黄石，陈兵上黑山。凌烟三百仞，图画定谁攀。油幕群趋夜，胡床独坐时。浓霜花坠笛，残月茗收棋。兽锦中朝锡，貂裘上谷驰。呼韩今绝塞，忆共请缨时。
怀梅客生二首·其一
作者：胡应麟
朝代：明

授策纷纭际，成功顾盼间。虬髯铜柱塞，燕颔玉门关。选士迎黄石，陈兵上黑山。凌烟三百仞，图画定谁攀。
怀梅客生二首·其二
作者：胡应麟
朝代：明

油幕群趋夜，胡床独坐时。浓霜花坠笛，残月茗收棋。兽锦中朝锡，貂裘上谷驰。呼韩今绝塞，忆共请缨时。
怀欧桢伯博士
作者：胡应麟
朝代：明

藉甚中原誉，浮沈异代踪。青衿聊宦辙，绛帐自儒宗。冷日华阳筑，高天汉殿钟。祗园春草外，犹记昔相逢。
怀滕方伯先生
作者：胡应麟
朝代：明

矫首玄亭忆问奇，海天愁绝雁来时。清宵跨鹤还方丈，白昼鞭龙上武夷。舟楫尚回明主梦，衣裳遥赴大罗期。星河未吐吴钩色，十载寒光佩陆离。
怀王恒叔十四韵
作者：胡应麟
朝代：明

南迁新命下蓬莱，紫气函关日夜开。霞色乍眠方广寺，月华频坐妙高台。三山兴尽思三竺，九曲吟成梦九垓。瑶圃勒铭推哲匠，玉楼题记仗雄才。荧煌赋草传中国，灿烂文芒接上台。轵里晨霜流桧柏，茂陵秋雨滴莓苔。穷交此夕摅孤愤，故友当年和七哀。授简甘泉誇骏骨，飞觚碣石羡鸿裁。峥嵘汲郑交难续，嚄唶荆高世尚猜。咫尺遮须寻子建，龙门曾识仲宣来。
怀祝鸣皋
作者：胡应麟
朝代：明

南归书札断，北望旧游孤。一铩悲鸾翮，三年问狗屠。汝才宁巷陌，吾道实江湖。几夜狂歌发，寒云碎玉壶。
怀管秘书
作者：胡应麟
朝代：明

浪迹燕山叹滞留，一朝名姓动宸旒。金门执戟推龙尾，玉陛抽毫羡虎头。草色杜陵供眺望，花香韦曲伺遨游。从知遇合堪青史，莫笑冯唐未拜侯。
怀邓孺孝兼讯周山人
作者：胡应麟
朝代：明

忆汝龙门过，苍茫鹤驭分。暮归句曲洞，晨谒大茆君。把钓吴江雪，传书越海云。草堂人独卧，谁勒稚圭文。
思齐夜出杨瓜佐酒稍异常者讯之知杨姥得诸异人即席赋此
作者：胡应麟
朝代：明

何代贻嘉实，累累越水涯。称名同邵圃，问姓是杨家。五色萦丹洞，三浆烂紫霞。异时营子母，萝蔓日交加。
悲歌行
作者：胡应麟
朝代：明

滔滔百川逝还流，夸父逐日不回头。秋风鸿雁春风燕，河东织女西牵牛。牵牛织女不相见，一似秋鸿与春燕。人生有钱付酒家，何用殷忧涕如霰。君不见黄河奔流下太行，鲁阳难返九日光。黄金可成脑可补，试问秦皇与汉武。
惊猿峡
作者：胡应麟
朝代：明

不见啼猿树，孤峰划翠屏。峭逾扪太华，危欲堕中泠。鸟道悬空阔，龙潭伏杳冥。笑他韩吏部，勒石向山灵。
惟寅以书贶驰使潞河适媵人偶举一子走笔赋答
作者：胡应麟
朝代：明

惊尘荡白日，羸马驰郊墟。怅彼同心人，缅邈百里馀。举头云中翮，有鸟衔尺书。粲粲瑶华札，开缄照衡庐。慰我加餐饭，问我何方居。十口寄他乡，晨餐食无鱼。芒鞋役款段，谁为供高车。感此长太息，临风重踟蹰。肮脏宇宙间，畸游抱琴书。朱门盛先达，落落穷相如。夙昔逢君侯，青骢曳华裾。情亲四十载，胶漆垂桑榆。缠绵国士念，涸辙频吹嘘。岂忘木桃报，再拜惭庭除。中闺夜得雄，旅抱偶一舒。眷言骨肉友，卧起同徐于。持此答芳讯，聊用当璚琚。颓然定一笑，为我掀？毹。
惟寅以书贶驰使潞河适媵人偶举一子走笔赋答
作者：胡应麟
朝代：明
体裁：古风

惊尘荡白日，羸马驰郊墟。怅彼同心人，缅邈百里馀。举头云中翮，有鸟衔尺书。粲粲瑶华札，开缄照衡庐。慰我加餐饭，问我何方居。十口寄他乡，晨餐食无鱼。芒鞋役款段，谁为供高车。感此长太息，临风重踟蹰。肮脏宇宙间，畸游抱琴书。朱门盛先达，落落穷相如。夙昔逢君侯，青骢曳华裾。情亲四十载，胶漆垂桑榆。缠绵国士念，涸辙频吹嘘。岂忘木桃报，再拜惭庭除。中闺夜得雄，旅抱偶一舒。眷言骨肉友，卧起同徐于。持此答芳讯，聊用当璚琚。颓然定一笑，为我掀�毹。
惟寅偶中人言不佞复将南发去住之怀凄然岐路漫成此章
作者：胡应麟
朝代：明

虎将亲提十万师，功成频奏乞归词。宁知巧贝生文锦，不信明珠溷素丝。上将且开黄菊宴，游人先到赤松祠。飞霜夜发河桥舫，愁绝乖龙入梦思。
惟寅治第于甃石中得大禹岣嵝碑因函置壁间赋此纪事是日同观者王行父汪明生
作者：胡应麟
朝代：明

十丈穹窿照海湄，玄圭犹忆告成时。不缘奇字中郎识，那得灵文大夏遗。雾拥蛟鼍晴挂壁，星攒科斗夜临池。他年手勒燕然碣，万古银钩对陆离。
惟寅病榻对谭作
作者：胡应麟
朝代：明

大厦华轩接上林，閒窗孤榻类山阴。朱颜我向愁中掷，白发君随病后深。枥下骥心时惨淡，杯中蛇影任浮沈。蒲团兀坐黄粱熟，万户燕台急暮砧。
惠山泉上小憩薄暮入僧房观王孟端竹垆
作者：胡应麟
朝代：明

玉井甃银床，山泉喷石梁。江宁擅扬子，谷岂后康王。石鼎流云润，铜瓶贮月凉。竹垆煨苦茗，彷佛孟端狂。
感事
作者：胡应麟
朝代：明

九折曾闻蜀道难，绨袍谁恋故人寒。长镵杜甫朝朝斸，短铗冯驩夜夜弹。垂首乾坤皮骨尽，侧身湖海鬓毛残。天风习习扶摇近，会向南溟刷羽翰。
感事二首
作者：胡应麟
朝代：明

五亩荒犹客，彷徨素发侵。年华趋老大，诗思入沈深。绝域舟车梦，危途剑戟心。飘飘灞陵雪，无赖入衣襟。滥逐齐门好，真逢蜀道难。百忧攒鬓底，孤愤叠眉端。布被翻霜薄，绨袍绽雪寒。苍筤富春渚，老尽钓鱼竿。
感事二首·其一
作者：胡应麟
朝代：明

五亩荒犹客，彷徨素发侵。年华趋老大，诗思入沈深。绝域舟车梦，危途剑戟心。飘飘灞陵雪，无赖入衣襟。
感事二首·其二
作者：胡应麟
朝代：明

滥逐齐门好，真逢蜀道难。百忧攒鬓底，孤愤叠眉端。布被翻霜薄，绨袍绽雪寒。苍筤富春渚，老尽钓鱼竿。
憩唐生污父舟中作
作者：胡应麟
朝代：明

羊裘白眼天蒙茸，独占芦花鸥鹭丛。月底科头弄双楫，日中坦腹眠孤篷。江湖散人陆鲁望，烟波钓徒张子同。底事陶朱鬓毛白，西施窃负骄儿童。
憩啸园有感
作者：胡应麟
朝代：明

油壁香车在处逢，嵬然飞阁架巃嵷。争传西竺留司马，谁向南阳识卧龙。古磴千盘藏桧柏，芳池十亩漾芙蓉。亦知杖锡三天上，布帽何因曳屩从。
憩清源旧游禅寺怀苏别驾以修二十四韵
作者：胡应麟
朝代：明

十月繁霜正满篱，孤城凝望碧云驰。青衫落魄还舟夜，绿绮传声命驾时。玉勒乱嘶章氏苑，铜鞮高宴习家池。龙蛇四壁毫飞动，牛斗双函剑陆离。妙曲西园陈翠管，清歌北里近彤墀。豪游南郭朝朝共，胜槩东山日日期。绮陌朱楼情浩渺，纱窗红烛梦逶迤。何人作赋非同调，若个谈诗不解颐。一代平原怀竞爽，千秋河朔兴难疲。从知意气关寥廓，讵谓形骸判别离。驿路论心愁汎梗，河梁挥手惜临岐。穷来海曲甘垂钓，泪尽山阴独解维。摇落惭余同塞柳，漂零闻汝逐江蓠。茫茫白水迷三峡，历历青山碍九疑。无客乘风来灌口，与谁寻雪上峨嵋。雕阑绣柱孤悬榻，清簟疏帘静覆棋。漫诧王嫱留凤辇，徒闻薛女画蛾眉。君平易肆虚谈卦，扬子玄亭失问奇。岸拆黄牛回舸舰，城深白帝罢旌旗。遥天滟滪双鱼绝，僻地临邛驷马迟。秫贯十千时潦倒，柑题三百尚淋漓。清风明月羁玄度，流水高山咽子期。越国啼魂无翠鸟，蜀天翘首但黄鹂。亦知聚散人间世，极目长空雁影移。
憩白牛精舍梦游湖上听歌作并寄郭鸿胪
作者：胡应麟
朝代：明

翛然文室卧楞伽，一枕江南兴未涯。三十六陂春水色，画船箫鼓载吴娃。
憩陈从训湘竹榻戏题
作者：胡应麟
朝代：明

大梦全忘日，清音半杂云。蘧然修竹里，恍忽下湘君。
懊憹歌二首
作者：胡应麟
朝代：明

翩团黄犊车，载欢出城东。看看白日堕，那能不懊憹。谁家娇女儿，三三复五五。结伴邀欢行，今夜大辛苦。
懊憹歌二首·其一
作者：胡应麟
朝代：明

翩团黄犊车，载欢出城东。看看白日堕，那能不懊憹。
懊憹歌二首·其二
作者：胡应麟
朝代：明

谁家娇女儿，三三复五五。结伴邀欢行，今夜大辛苦。
戏柬张刺史仲立
作者：胡应麟
朝代：明

咫尺刀州近帝都，为官何事执金吾。青袍懒逐唐先辈，墨绶争迎汉大夫。越贾三千饶泛宅，齐姜十万尽当垆。骚人一借循良传，莫讶南皮旧兴孤。
戏赠相者吴生
作者：胡应麟
朝代：明

痴绝平生顾虎头，只从丘壑擅风流。由来寸管千秋在，莫诧当年万里侯。
戏赠贞吉中尉兼柬唐惟良
作者：胡应麟
朝代：明

来鹏姓僻人希睹，司马名成帝未闻。独有故人先识面，豫章前殿旧将军。
戒装武林别施蔡二生
作者：胡应麟
朝代：明

施生赤城彦，蔡子黄岩英。吞吐石梁霞，各著词苑声。相逢武林道，握手盖自倾。交孔竞持刺，识韩互班荆。廿载龙门怀，一旦希合并。空山咏伐木，求友何嘤嘤。缅余朽且拙，蚓窍鸣舂莺。翩翩两国士，立谈四座惊。击筑邀渐离，脱剑遗荆卿。河桥骤脂辖，立马言长行。行行去吴会，望望投幽并。屋梁梦颜色，落月悬高旌。念彼新知乐，日夜肝肠撄。
投赠沈相国八首
作者：胡应麟
朝代：明

金鼎调元赞玉宸，群公环立让经纶。华夷一代瞻王佐，社稷三朝仗帝臣。绛阙频年回雨露，彤墀遥夜接星辰。异时伯仲标鸿业，肯向伊周蹑后尘。万丈花光笔似椽，明时蚤岁夺青钱。垂绅迥立烟霄上，振佩长趋日月前。白发枢衡调鼎夜，丹心帷幄运筹年。平津漫诧封侯贵，赤舄勤劳四海传。屈指蒲轮魏阙徵，苍生翘首属骞腾。文章八代占重起，礼乐千年待中兴。西极云沙驰象马，南溟涛浪浴鲲鹏。亦知赐杖堪扶老，未许东山日暮登。飞书遥度玉门关，鸭绿江清燧火閒。万甲骤空玄菟垒，双旌遥夺贺兰山。纷纭虎帐咨良策，磊落麟台画壮颜。漫说平阳饶汗马，中天一柱定谁攀。十年调鼎系遐思，霖雨亲承玉陛词。八士夜登元恺族，千官晨谒帝王师。逶迤树色长春殿，缥缈藜光太乙祠。惭愧钧天韶濩在，入将流水奏朱丝。冠代词华八咏俦，中天霞色四明流。黄冠未许归贤相，彩笔聊将和隐侯。环佩西园晴赫奕，图书东壁暮优游。无论消渴须盘露，百尺金茎望斗牛。廿载貂裘客路难，青冥长日望鹓鸾。华轩肯挟三公贵，大厦宁忘一士寒。日月夔龙新政府，风云扬马旧词坛。玄亭不厌侯芭学，扫叶频过十二栏。十年怀璧卧山堂，老逐盐车上太行。矫首乾坤空骏骨，关心岐路半羊肠。星河暗蚀芙蓉佩，雨雪全凋薜荔裳。道是姬公勤吐握，将因词笔献长杨。
投赠沈相国八首·其一
作者：胡应麟
朝代：明

金鼎调元赞玉宸，群公环立让经纶。华夷一代瞻王佐，社稷三朝仗帝臣。绛阙频年回雨露，彤墀遥夜接星辰。异时伯仲标鸿业，肯向伊周蹑后尘。
投赠沈相国八首·其七
作者：胡应麟
朝代：明

廿载貂裘客路难，青冥长日望鹓鸾。华轩肯挟三公贵，大厦宁忘一士寒。日月夔龙新政府，风云扬马旧词坛。玄亭不厌侯芭学，扫叶频过十二栏。
投赠沈相国八首·其三
作者：胡应麟
朝代：明

屈指蒲轮魏阙徵，苍生翘首属骞腾。文章八代占重起，礼乐千年待中兴。西极云沙驰象马，南溟涛浪浴鲲鹏。亦知赐杖堪扶老，未许东山日暮登。
投赠沈相国八首·其二
作者：胡应麟
朝代：明

万丈花光笔似椽，明时蚤岁夺青钱。垂绅迥立烟霄上，振佩长趋日月前。白发枢衡调鼎夜，丹心帷幄运筹年。平津漫诧封侯贵，赤舄勤劳四海传。
投赠沈相国八首·其五
作者：胡应麟
朝代：明

十年调鼎系遐思，霖雨亲承玉陛词。八士夜登元恺族，千官晨谒帝王师。逶迤树色长春殿，缥缈藜光太乙祠。惭愧钧天韶濩在，入将流水奏朱丝。
投赠沈相国八首·其八
作者：胡应麟
朝代：明

十年怀璧卧山堂，老逐盐车上太行。矫首乾坤空骏骨，关心岐路半羊肠。星河暗蚀芙蓉佩，雨雪全凋薜荔裳。道是姬公勤吐握，将因词笔献长杨。
投赠沈相国八首·其六
作者：胡应麟
朝代：明

冠代词华八咏俦，中天霞色四明流。黄冠未许归贤相，彩笔聊将和隐侯。环佩西园晴赫奕，图书东壁暮优游。无论消渴须盘露，百尺金茎望斗牛。
投赠沈相国八首·其四
作者：胡应麟
朝代：明

飞书遥度玉门关，鸭绿江清燧火閒。万甲骤空玄菟垒，双旌遥夺贺兰山。纷纭虎帐咨良策，磊落麟台画壮颜。漫说平阳饶汗马，中天一柱定谁攀。
投赠督学滕公三十八韵
作者：胡应麟
朝代：明

云雾南溟外，星辰北斗傍。九霄回气色，千里见飞翔。大雅今谁属，明公早擅场。应图看騕袅，绝代起鸾凰。出入平津底，超迁吏部郎。攀花游太液，视草历明光。佩染金茎露，衣含玉座香。直躬行殿陛，蹋翼守遐荒。瘴疠开盘水，川原接夜郎。停车蛮垒肃，驻节海山苍。名姓传阊阖，丝纶下庙廊。双旌辞汉苑，匹马渡钱塘。斧钺江城树，楼船水国霜。海隅兴礼乐，河宿敛文章。时雨行连郭，春风坐满堂。真才呈琬琰，异品得圭璋。沂水琴堪奏，丰城剑有芒。弦歌闻曲阜，桃李遍河阳。吾道乾坤辟，斯文日月光。六桥供舣棹，三竺引飞觞。黄阁声华远，青冥道路长。鸾书飞建礼，凤藻出长杨。师范真辽绝，生徒转激昂。陆机曾入洛，司马旧游梁。九岁题鹦武，三冬解鹔霜。上书思汉主，作序拟滕王。綵笔空凌厉，丹梯尚渺茫。塞翁悲失马，牧子叹亡羊。寂莫松萝契，萧条薜荔裳。一区原宪宅，万卷子云床。避世嗟秦士，酣歌学楚狂。烟岚寻白石，云水狎沧浪。历块凭谁试，连城祇自伤。几年怀卞氏，此日遇孙阳。轵里心犹在，夷门念不忘。惟馀星斗色，夜夜绕干将。
折杨柳
作者：胡应麟
朝代：明

恨杀城南柳，丝丝管离别。殷勤折赠君，记取艳阳月。
折杨柳
作者：胡应麟
朝代：明

送客灞陵桥，娼楼雪未消。当垆年少女，十五正娇娆。柳叶如垂手，杨枝似舞腰。相看不忍别，折赠最长条。
折槛行送沈纯父北上
作者：胡应麟
朝代：明

北风动地捲霜雪，沈子严装候明发。白马银鞍走燕市，天子召见黄金阙。忆昔丁丑年中事，呜呼已往难陈说。纲常万古忽如线，沈子旁观眦双裂。三年忍蔑父母爱，七尺自与妻儿诀。飞书一夜上明主，百辟苍皇胆俱慑。宫闱动色问忠悃，乞得残躯傍南粤。茫茫大海天欲尽，野魅山魈共生活。铜柱频更伏波戍，铁衣乱洒羁臣血。桄榔叶底托馀荫，豆蔻枝前赋鶗鴂。鬓毛五载凋欲尽，意气千钧莽难折。离骚熟读引斗酒，怒击青萍唾壶缺。云雾朝披博罗顶，星斗夜摸空同峡。归来笑拥绿衣女，卢橘杨梅照红颊。朝云已去学士还，瘴雨蛮烟护荒碣。精忠大节岂重睹，文藻风流颇颃颉。乾纲一振壬午岁，地辟天开走狐孽。徵书九道发燕邸，尽起龙干布朝列。是时沈郎奉明诏，长啸扁舟返西浙。逡巡故国拜丘垄，问寝高堂痛离阔。县官日夜戒行李，驿使交驰讯车辙。男儿肯作里中老，直臣更树台端节。同时吴赵艾与邹，騄駬飞黄并腾踏，沈郎讵得终岩穴。天上仙查溯河汉，腰下刀环耀明月。扬鞭再过五陵豪，击筑重招蓟门侠。蓟门楼殿花三千，尚记公车抱长铗。对策明光亦草草，敝履短衣行䠥？。中原邂逅吾共尔，白眼红颜寸衷合。诵余连璧心已醉，示我郊居思横发。苍茫大雪华阳街，拂袖徐生馆中别。风尘倾盖古则有，宇宙论心近谁洽。即今汝燕余复越，抗手胡能不悲咽。沈伯子，酌汝蒲萄之美酒，系汝珊瑚之宝玦。一言赠汝中自知，此去中外望掀揭。儿童走卒尽道汝，凛凛刚肠石与铁。腰金拖玉宁汝事，义胆忠肝岂虚设。三公九列贵易保，万姓千秋口难辍。重华尚纳大禹戒，仲甫亦补周王阙。朝多善政禄可飧，事有当言槛仍折。风云况遇大行日，努力群龙树勋业。竹帛旂常两光绝，一旦抽身蚤林樾。丈夫出处须伟烈，呜呼丈夫出处须伟烈，异日儒生秉鈇钺。
折槛行送沈纯父北上
作者：胡应麟
朝代：明
体裁：古风

北风动地捲霜雪，沈子严装候明发。白马银鞍走燕市，天子召见黄金阙。忆昔丁丑年中事，呜呼已往难陈说。纲常万古忽如线，沈子旁观眦双裂。三年忍蔑父母爱，七尺自与妻儿诀。飞书一夜上明主，百辟苍皇胆俱慑。宫闱动色问忠悃，乞得残躯傍南粤。茫茫大海天欲尽，野魅山魈共生活。铜柱频更伏波戍，铁衣乱洒羁臣血。桄榔叶底托馀荫，豆蔻枝前赋鶗鴂。鬓毛五载凋欲尽，意气千钧莽难折。离骚熟读引斗酒，怒击青萍唾壶缺。云雾朝披博罗顶，星斗夜摸空同峡。归来笑拥绿衣女，卢橘杨梅照红颊。朝云已去学士还，瘴雨蛮烟护荒碣。精忠大节岂重睹，文藻风流颇颃颉。乾纲一振壬午岁，地辟天开走狐孽。徵书九道发燕邸，尽起龙干布朝列。是时沈郎奉明诏，长啸扁舟返西浙。逡巡故国拜丘垄，问寝高堂痛离阔。县官日夜戒行李，驿使交驰讯车辙。男儿肯作里中老，直臣更树台端节。同时吴赵艾与邹，騄駬飞黄并腾踏，沈郎讵得终岩穴。天上仙查溯河汉，腰下刀环耀明月。扬鞭再过五陵豪，击筑重招蓟门侠。蓟门楼殿花三千，尚记公车抱长铗。对策明光亦草草，敝履短衣行蹩�。中原邂逅吾共尔，白眼红颜寸衷合。诵余连璧心已醉，示我郊居思横发。苍茫大雪华阳街，拂袖徐生馆中别。风尘倾盖古则有，宇宙论心近谁洽。即今汝燕余复越，抗手胡能不悲咽。沈伯子，酌汝蒲萄之美酒，系汝珊瑚之宝玦。一言赠汝中自知，此去中外望掀揭。儿童走卒尽道汝，凛凛刚肠石与铁。腰金拖玉宁汝事，义胆忠肝岂虚设。三公九列贵易保，万姓千秋口难辍。重华尚纳大禹戒，仲甫亦补周王阙。朝多善政禄可飧，事有当言槛仍折。风云况遇大行日，努力群龙树勋业。竹帛旂常两光绝，一旦抽身蚤林樾。丈夫出处须伟烈，呜呼丈夫出处须伟烈，异日儒生秉鈇钺。
抵太函适汪司马赴许将军泛舟余遂为不速之客座中分赋
作者：胡应麟
朝代：明

暖日暄风照画船，茂林修竹聚群贤。双旌乍识元戎队，片刺忻同上客筵。邂逅洪都无彩笔，赓酬郢国尽朱弦。归来更下函中榻，千树梅花伴独眠。
抵新安访汪司马伯玉八首
作者：胡应麟
朝代：明

叠浪奔流大壑摧，龙门咫尺拟蓬莱。三千界迥乘风入，四百滩长挂雪来。隘地黄山无俗辙，中天白岳有仙台。跻攀一快平生目，肯作咸阳十日回。匣底青萍焕陆离，酬知今日愧前期。三朝词赋群公尽，一代文章大老遗。宇内高名哗北斗，垆头陈迹怅南皮。关情最是娄江色，万树桃花落海湄。紫气新都间白云，关前晴色望絪缊。谁家片碣无题字，到处名山候勒文。亭倚太玄空八代，囊携副墨象三坟。何言吉甫偏能颂，手系楼兰粤水濆。当年横槊气如虹，战血犹殷大海红。七泽戈鋋移小队，三河铙吹候元戎。营中赋客袁宏俊，幕下诗流杜甫雄。拂袖麒麟成往事，乱山云色卧空同。十载东山挂梦魂，归从西竺问乾坤。孤悰自寄函三室，大法遥探不二门。香积饭僧忘岁月，菩提参佛悟晨昏。犹馀慧业差萦念，尺寸毫端万古论。艺苑宗盟四十年，暮途真契少林禅。云扶砥柱千秋壮，日揭灵光万古悬。虎帐韬钤聊偃息，鸡林词笔竞流传。无论片诺登龙易，大雅堂深列管弦。当年怀刺出菰芦，倾盖钱塘月满途。绮席衣冠连北海，画船箫鼓出西湖。荧皇丽句悬金刹，烂漫清歌送玉壶。双剑只今犹赋草，擅场能忆祢生无。五子当年迹已陈，竹林携手重伤神。齐驱碣石无先辈，学步邯郸愧后尘。海内谁当司马客，山中今见牧羊人。惟应乞取朝元诀，坐啸天都望玉宸。
抵新安访汪司马伯玉八首·其一
作者：胡应麟
朝代：明

叠浪奔流大壑摧，龙门咫尺拟蓬莱。三千界迥乘风入，四百滩长挂雪来。隘地黄山无俗辙，中天白岳有仙台。跻攀一快平生目，肯作咸阳十日回。
抵新安访汪司马伯玉八首·其七
作者：胡应麟
朝代：明

当年怀刺出菰芦，倾盖钱塘月满途。绮席衣冠连北海，画船箫鼓出西湖。荧皇丽句悬金刹，烂漫清歌送玉壶。双剑只今犹赋草，擅场能忆祢生无。
抵新安访汪司马伯玉八首·其三
作者：胡应麟
朝代：明

紫气新都间白云，关前晴色望絪缊。谁家片碣无题字，到处名山候勒文。亭倚太玄空八代，囊携副墨象三坟。何言吉甫偏能颂，手系楼兰粤水濆。
抵新安访汪司马伯玉八首·其二
作者：胡应麟
朝代：明

匣底青萍焕陆离，酬知今日愧前期。三朝词赋群公尽，一代文章大老遗。宇内高名哗北斗，垆头陈迹怅南皮。关情最是娄江色，万树桃花落海湄。
抵新安访汪司马伯玉八首·其五
作者：胡应麟
朝代：明

十载东山挂梦魂，归从西竺问乾坤。孤悰自寄函三室，大法遥探不二门。香积饭僧忘岁月，菩提参佛悟晨昏。犹馀慧业差萦念，尺寸毫端万古论。
抵新安访汪司马伯玉八首·其八
作者：胡应麟
朝代：明

五子当年迹已陈，竹林携手重伤神。齐驱碣石无先辈，学步邯郸愧后尘。海内谁当司马客，山中今见牧羊人。惟应乞取朝元诀，坐啸天都望玉宸。
抵新安访汪司马伯玉八首·其六
作者：胡应麟
朝代：明

艺苑宗盟四十年，暮途真契少林禅。云扶砥柱千秋壮，日揭灵光万古悬。虎帐韬钤聊偃息，鸡林词笔竞流传。无论片诺登龙易，大雅堂深列管弦。
抵新安访汪司马伯玉八首·其四
作者：胡应麟
朝代：明

当年横槊气如虹，战血犹殷大海红。七泽戈鋋移小队，三河铙吹候元戎。营中赋客袁宏俊，幕下诗流杜甫雄。拂袖麒麟成往事，乱山云色卧空同。
抵淮上友人邀饮狭斜迫归不能舣棹
作者：胡应麟
朝代：明

新水黄河没钓矶，一帆高挂暮云飞。红妆十万无颜色，笑杀当年杜紫薇。
拔蒲
作者：胡应麟
朝代：明

拔蒲复拔蒲，六月湖水中。纤纤十春笋，不肯露青葱。
拟古二十首
作者：胡应麟
朝代：明

严霜结重阴，岁序忽已暮。念子当远游，抗手即行路。路行常苦远，客归尝苦晚。浮云蔽关塞，白日不可挽。昔为婚与姻，今为越与秦。落叶随飘风，飞鸿辞故群。君心岂难保，妾颜匪长好。登高望平原，四顾尽衰草。相思无朝夕，沈忧令人老。愿为双车轮，随君万里道。郁郁城东门，盈盈桃与李。抽条仲春月，秾艳若罗绮。轩车竞采掇，日暮未言止。如何秋风生，摇落自兹始。寄语青楼倡，盛颜难久恃。清晨策驽马，整辔南山隅。遥望长安城，飞观百尺馀。峨峨青云端，甲第罗长衢。华镳若流水，轩盖何威纡。各骋要路津，盈盈道中趋。人生若飞藿，奄忽随丘墟。盛衰各有极，贵贱同斯须。何如命我友，斗酒鸣笙竽。逍遥放情志，卒岁聊自娱。令节怀嘉宾，亲友四面会。轩车若云屯，高谈尽冠盖。旨酒罗长筵，新声动环佩。秦筝响未毕，楚袖盈庭内。同心竞酬酢，羽觞互更代。各言行乐殊，少壮不相待。劳生徇荣华，日月忽已迈。千秋万世尽，贤圣亦焉在。绮楼亘中天，窈窕百馀尺。飞甍架复道，藻井纵横出。上有双蛾眉，容华世无匹。临风发皓齿，当户理瑶瑟。新声入云汉，四座咸动色。行人竞倾听，日暮不遑息。但睹来者欢，谁明居者臆。盛年处空闺，中夜起悽恻。采采丛兰花，美人隔江沚。褰裳涉其波，舟楫谁为理。回风动罗裳，日暮聊徒倚。安得双鸳鸯，衔致箧中绮。客游异乡县，终岁怀苦辛。忧思起长夜，展转不得晨。举头望河汉，怅彼参与辰。畴昔同盟友，金石偕交亲。飞飞振六翮，弃我若途人。我欲东归洛，日暮河无津。徘徊入房中，涕泪沾衣巾。彼美东邻子，习礼明书诗。十五登君堂，新婚谐结缡。愿为双飞鸿，百岁不相离。风波起中路，忽去天一涯。不惜去日远，但恐欢爱移。黄尘蔽关塞，会合无前期。愿君策高足，努力趋明时。生当聚华堂，死当长别离。灼灼芳树枝，敷荣一何早。绿条被繁英，初日何杲杲。感此芳春时，采掇寄远道。馨香不终夕，零落随百草。盛年处空闺，颜色为谁好。严霜瘁百草，节序忽复易。噭噭双飞雁，云中各自适。念我同衾人，索处异南北。披衣望天宇，众星何历历。牵牛隔河梁，织女限东壁。徬徨间一水，欲往步难即。同心复异地，何异不相识。清晨出大梁，遥瞻北邙道。野火烧平田，白杨半枯槁。人生寄宇宙，忽若原上草。去日常苦多，来日常苦少。少者日以壮，壮者日趋老。幻躯无百年，富贵何足保。思为鲁中圣，万世同寿考。高城跨东南，大道夷且直。青楼间绮疏，曈曈照初日。五陵侠少年，结束事游昵。白马饰银鞍，连翩度阡陌。美人遥目成，相对理瑶瑟。十千轻一笑，百万当一掷。为乐愿及晨，为欢愿及夕。红颜匪百岁，何由保金石。回车灞原上，白日忽将暮。石门高崔嵬，悲风起长路。借问何人阡，无乃前朝墓。人生寄一世，奄忽迅朝露。荒哉秦汉主，寻仙起遐慕。弱水不可援，三山竟焉度。玉碗出人间，徒为赤松误。伤彼泉下人，喟焉策蹇步。吹竽宴华堂，娱乐从所务。飘飘极心志，千载为旦暮。驱车越长道，还归故里闾。少小客咸阳，今来廿载馀。亲知半凋落，冢墓留村墟。松柏俨成行，狐兔交路衢。门巷寂无人，谁为问邻居。停车再叹息，日暮长欷吁。客行尽九州，不如守敝庐。浮生若飞蓬，寄迹宇宙间。万物皆有尽，胡为长苦颜。旨酒列高台，嘉宾共盘桓。夜阑当秉烛，日晏当沈酣。人生无百年，譬彼东逝川。生者不暂欢，死者宁复还。昭昭三五夕，皎月流素光。徘徊入高楼，照我罗衣裳。揽衣坐叹息，起步仍徬徨。良人怀远游，九载客他乡。空闺知岁暮，独处知夜长。嗷嗷云中雁，随风忽南翔。安能假羽翼，万里来君傍。凛凛北风至，霜雪零前除。惜哉征人妇，岁宴恒寡娱。夙昔奉衾裯，矢志誓不渝。如何弃我去，悠悠长路隅。思君隔天末，邈如秦与越。欢爱宁复论，铅华为君绝。君怀如明月，妾心如冰雪。君怀有圆缺，妾心徒皎洁。清晨启重关，有客千里至。手携尺一书，言我故人寄。长跪问故人，客亦无所言。开缄读素书，宛若睹所欢。上有金错刀，下有白玉环。明月三五满，故人会当返。仲秋凉气肃，呖呖雁南度。北斗倚阑干，气运凄以暮。悲来抚长剑，浩歌起庭户。一为远方客，永别亲与故。频夜梦室家，展转忽已寤。念欲还故乡，按辔遵广路。悠悠大河水，一苇安可渡。亭亭孤桐树，托根峄山岑。良工琢其枝，为我匣中琴。胶漆相交结，珍重逾南金。被以朱丝弦，弹以白雪吟。清音顺风扬，四坐畴同心。佳人隔天末，日暮涕沾襟。
拟古二十首·其一
作者：胡应麟
朝代：明

严霜结重阴，岁序忽已暮。念子当远游，抗手即行路。路行常苦远，客归尝苦晚。浮云蔽关塞，白日不可挽。昔为婚与姻，今为越与秦。落叶随飘风，飞鸿辞故群。君心岂难保，妾颜匪长好。登高望平原，四顾尽衰草。相思无朝夕，沈忧令人老。愿为双车轮，随君万里道。
拟古二十首·其七
作者：胡应麟
朝代：明

客游异乡县，终岁怀苦辛。忧思起长夜，展转不得晨。举头望河汉，怅彼参与辰。畴昔同盟友，金石偕交亲。飞飞振六翮，弃我若途人。我欲东归洛，日暮河无津。徘徊入房中，涕泪沾衣巾。
拟古二十首·其三
作者：胡应麟
朝代：明

清晨策驽马，整辔南山隅。遥望长安城，飞观百尺馀。峨峨青云端，甲第罗长衢。华镳若流水，轩盖何威纡。各骋要路津，盈盈道中趋。人生若飞藿，奄忽随丘墟。盛衰各有极，贵贱同斯须。何如命我友，斗酒鸣笙竽。逍遥放情志，卒岁聊自娱。
拟古二十首·其九
作者：胡应麟
朝代：明

灼灼芳树枝，敷荣一何早。绿条被繁英，初日何杲杲。感此芳春时，采掇寄远道。馨香不终夕，零落随百草。盛年处空闺，颜色为谁好。
拟古二十首·其二
作者：胡应麟
朝代：明

郁郁城东门，盈盈桃与李。抽条仲春月，秾艳若罗绮。轩车竞采掇，日暮未言止。如何秋风生，摇落自兹始。寄语青楼倡，盛颜难久恃。
拟古二十首·其二十
作者：胡应麟
朝代：明

亭亭孤桐树，托根峄山岑。良工琢其枝，为我匣中琴。胶漆相交结，珍重逾南金。被以朱丝弦，弹以白雪吟。清音顺风扬，四坐畴同心。佳人隔天末，日暮涕沾襟。
拟古二十首·其五
作者：胡应麟
朝代：明

绮楼亘中天，窈窕百馀尺。飞甍架复道，藻井纵横出。上有双蛾眉，容华世无匹。临风发皓齿，当户理瑶瑟。新声入云汉，四座咸动色。行人竞倾听，日暮不遑息。但睹来者欢，谁明居者臆。盛年处空闺，中夜起悽恻。
拟古二十首·其八
作者：胡应麟
朝代：明

彼美东邻子，习礼明书诗。十五登君堂，新婚谐结缡。愿为双飞鸿，百岁不相离。风波起中路，忽去天一涯。不惜去日远，但恐欢爱移。黄尘蔽关塞，会合无前期。愿君策高足，努力趋明时。生当聚华堂，死当长别离。
拟古二十首·其六
作者：胡应麟
朝代：明

采采丛兰花，美人隔江沚。褰裳涉其波，舟楫谁为理。回风动罗裳，日暮聊徒倚。安得双鸳鸯，衔致箧中绮。
拟古二十首·其十
作者：胡应麟
朝代：明

严霜瘁百草，节序忽复易。噭噭双飞雁，云中各自适。念我同衾人，索处异南北。披衣望天宇，众星何历历。牵牛隔河梁，织女限东壁。徬徨间一水，欲往步难即。同心复异地，何异不相识。
拟古二十首·其十一
作者：胡应麟
朝代：明

清晨出大梁，遥瞻北邙道。野火烧平田，白杨半枯槁。人生寄宇宙，忽若原上草。去日常苦多，来日常苦少。少者日以壮，壮者日趋老。幻躯无百年，富贵何足保。思为鲁中圣，万世同寿考。
拟古二十首·其十七
作者：胡应麟
朝代：明

凛凛北风至，霜雪零前除。惜哉征人妇，岁宴恒寡娱。夙昔奉衾裯，矢志誓不渝。如何弃我去，悠悠长路隅。思君隔天末，邈如秦与越。欢爱宁复论，铅华为君绝。君怀如明月，妾心如冰雪。君怀有圆缺，妾心徒皎洁。
拟古二十首·其十三
作者：胡应麟
朝代：明

回车灞原上，白日忽将暮。石门高崔嵬，悲风起长路。借问何人阡，无乃前朝墓。人生寄一世，奄忽迅朝露。荒哉秦汉主，寻仙起遐慕。弱水不可援，三山竟焉度。玉碗出人间，徒为赤松误。伤彼泉下人，喟焉策蹇步。吹竽宴华堂，娱乐从所务。飘飘极心志，千载为旦暮。
拟古二十首·其十九
作者：胡应麟
朝代：明

仲秋凉气肃，呖呖雁南度。北斗倚阑干，气运凄以暮。悲来抚长剑，浩歌起庭户。一为远方客，永别亲与故。频夜梦室家，展转忽已寤。念欲还故乡，按辔遵广路。悠悠大河水，一苇安可渡。
拟古二十首·其十二
作者：胡应麟
朝代：明

高城跨东南，大道夷且直。青楼间绮疏，曈曈照初日。五陵侠少年，结束事游昵。白马饰银鞍，连翩度阡陌。美人遥目成，相对理瑶瑟。十千轻一笑，百万当一掷。为乐愿及晨，为欢愿及夕。红颜匪百岁，何由保金石。
拟古二十首·其十五
作者：胡应麟
朝代：明

浮生若飞蓬，寄迹宇宙间。万物皆有尽，胡为长苦颜。旨酒列高台，嘉宾共盘桓。夜阑当秉烛，日晏当沈酣。人生无百年，譬彼东逝川。生者不暂欢，死者宁复还。
拟古二十首·其十八
作者：胡应麟
朝代：明

清晨启重关，有客千里至。手携尺一书，言我故人寄。长跪问故人，客亦无所言。开缄读素书，宛若睹所欢。上有金错刀，下有白玉环。明月三五满，故人会当返。
拟古二十首·其十六
作者：胡应麟
朝代：明

昭昭三五夕，皎月流素光。徘徊入高楼，照我罗衣裳。揽衣坐叹息，起步仍徬徨。良人怀远游，九载客他乡。空闺知岁暮，独处知夜长。嗷嗷云中雁，随风忽南翔。安能假羽翼，万里来君傍。
拟古二十首·其十四
作者：胡应麟
朝代：明

驱车越长道，还归故里闾。少小客咸阳，今来廿载馀。亲知半凋落，冢墓留村墟。松柏俨成行，狐兔交路衢。门巷寂无人，谁为问邻居。停车再叹息，日暮长欷吁。客行尽九州，不如守敝庐。
拟古二十首·其四
作者：胡应麟
朝代：明

令节怀嘉宾，亲友四面会。轩车若云屯，高谈尽冠盖。旨酒罗长筵，新声动环佩。秦筝响未毕，楚袖盈庭内。同心竞酬酢，羽觞互更代。各言行乐殊，少壮不相待。劳生徇荣华，日月忽已迈。千秋万世尽，贤圣亦焉在。
拟大明铙歌曲十八首 其七 战鄱阳
作者：胡应麟
朝代：明

明日大战战鄱阳，简师料徒百万强。烈风吹沙湖水扬，烟焰涨天焚大航。三十六将死康郎，再战湖口歼馀皇。我舟胶沙敌尚强，疾呼奋臂来冲撞。鲸鲵蔽空云日黄，拍江巨浪何茫茫，如血钜鹿尸昆阳。维天命我明，车轮碎螳螂。百矢定边背若芒，一矢贯睛谅死亡。谅死亡，理出降。威加四海，莫不来王。
拟大明铙歌曲十八首 其九 降谷珍
作者：胡应麟
朝代：明

方谷珍，起盗薮。乘元之乱，窃据一方地如斗。耗金币，大官酒。海上时时飞且走，如鬼如蜮鸡与狗。大明当空烛九有，举宗乞命窜海口。帝悯其愚印加肘，以较群雄最小丑。
拟大明铙歌曲十八首 其二 凤之翔
作者：胡应麟
朝代：明

凤之翔，在濠梁。义师起，帝网张。二十四将驱天狼，兵锋所指定四方。薄海内外以莫不来王，威加六合返旧疆。徵歌悉发诸儿郎，复彼人民世世无有所与为我沐与汤。击筑大风云飞扬，千秋万岁乐未央。
拟大明铙歌曲十八首 其五 婺归德
作者：胡应麟
朝代：明

天兵十万下东国，婺以先宁驻皇跸。景星荧荧耀城邑，我战则胜攻则克。四海从风靡弗一，势如破竹烽燧息。天命曷归归有德。
拟大明铙歌曲十八首 其八 盘门入
作者：胡应麟
朝代：明

盘门入，士诚泣。前歌后舞大师集，兵不血刃下城邑。谁其帅者公魏国，归市弗止廛弗易。万姓欢呼颂皇德，二敌既歼皇之土东极。沧溟南亘楚长驱，入中原孰敢余阻。
拟大明铙歌曲十八首 其六 四友
作者：胡应麟
朝代：明

于维文王，是亲四友。疏附后先，以翼元首。峨峨高踪，异代曷有。天威是临，匍匐奔走。猗与圣祖，广延群雄。如天如海，为万物宗。王师所向，六合景从。爰率车徒，以定浙东。浙东底平，大统未集。蚤作暮思，思布文德。曰基曰濂，曰琛曰溢。玄纁奕奕，交布东国。曰四先生，论道经邦。坐而弗名，匡朕弗遑。呜呼盛节，庆流无疆。德六五帝，功百三王。
拟大明铙歌曲十八首 其十 七闽
作者：胡应麟
朝代：明

七闽保岩阻，连亘皆山梁。友定据其巢，负固如金汤。我皇命将谕，谕以开茅疆。自谓故元臣，负义不肯降。王师十万下，戈船逐长江。兵入如破竹，如虎吞群羊。委身系尺组，支体磔分张。自谓故元臣，守节甘丧亡。大都以沦覆，谁为招国殇。
拟大明铙歌曲十八首 其十一 维中国
作者：胡应麟
朝代：明

维中国，帝王所自立。欃枪遍郊原，天地黯无色。天重开，地重辟。扶桑荧荧日月出。照八荒，烂九域。芟夷祸难四海一。神龙夹助正统集。帝悯边尘扰中国。诏下大将军，达副将军遇春提兵九十六万，戈鋋甲胄如浮云。命词臣濂草檄谕彼中华民。长驱入河洛，壶浆箪食来成群。
拟大明铙歌曲十八首 其十七 六诏
作者：胡应麟
朝代：明

六诏天西南，惟滇号最钜。残元历数尽，遗孽犹虎踞。帝悯绝塞民，使命驰风尘。彼昏不奉诏，虔刘我信臣。皇赫斯怒命黔宁，艨艟巨舶浮昆明。昆明水涸歼长鲸，碧鸡金马入我版图四海平。
拟大明铙歌曲十八首 其十三 库库
作者：胡应麟
朝代：明

察罕起元末，举代推鹰扬。天命去胜国，剚刃争战场。维库库，察罕子复良。下益都，伐洮阳。驱兵出没观以望。帝三谕，弥陆梁。执囚我行人，怒臂如螳螂。命大将，统武骁。北征陇右一战捣其巢。捣其巢，万骑突至如风飙。赖傅颍公却前茅。两军就舍不得交。夜分劫营，足纳一靴身骑骟马逃。骟马逃，绝大漠。我军四十万，胜负互相角。巨网漏吞舟，竟死蕃部落。帝称好男子，维库库。
拟大明铙歌曲十八首 其十六 纳噶楚
作者：胡应麟
朝代：明

纳噶楚，居金山。二十馀万众，虎视一何眈眈。帝命上公冯，统兵出全燕。天威所震慑，敌骑不敢驰，敌弓不敢弯。二十馀万众，一时赴长安。摐金伐鼓壮士欢，筑三受降玉门关。
拟大明铙歌曲十八首 其十四 升面缚
作者：胡应麟
朝代：明

升面缚，出成都。母子哑哑啼路途。父旻玉珍一目枯。贪饕乱亡起雄图。不久身殉留遗孤。大明区寓至化敷。屡使遣谕如追逋。犷兵悍将骄相扶。骄相扶，守瞿塘。帝命颍国公东瓯王。伐山通道开战场。直捣阶文溃腹心，腹心溃，肝胆亡。母子舆榇大道旁。升也肉袒仍牵羊。侯以归义戒杀降。高皇帝德洪虞唐。唐高宋武如豺狼。
拟大明铙歌曲十八首 黄河清 其一
作者：胡应麟
朝代：明

黄河清，圣人出。应昌期，诞至德。著戎衣，奋三尺。靖四方，建都邑。干戈偃，弧矢戢。统九有，主社稷。神与鬼，咸受职。烽烟扫，爝火熄。维大明，照中国。万千祀，与天一。
拟大明铙歌曲十八首·黄河清
作者：胡应麟
朝代：明

黄河清，圣人出。应昌期，诞至德。著戎衣，奋三尺。靖四方，建都邑。干戈偃，弧矢戢。统九有，主社稷。神与鬼，咸受职。烽烟扫，爝火熄。维大明，照中国。万千祀，与天一。凤之翔，在濠梁。义师起，帝网张。二十四将驱天狼，兵锋所指定四方。薄海内外以莫不来王，威加六合返旧疆。徵歌悉发诸儿郎，复彼人民世世无有所与为我沐与汤。击筑大风云飞扬，千秋万岁乐未央。揽群雄，盗如猬。大圣握符起淮汭，与神为谋蓄锋锐，提三尺剑驱海内。驱海内，揽群雄。真人出，天下同。四方六合咸景从，如风从虎云从龙。汛扫大漠如飞蓬，扶桑曈曈朝日红。驱海内，揽群雄。克建业，定皇畿。皇畿定，举义旗。天兵百万任所之。东吴南汉西蜀七闽六诏从风靡。天下大定一戎衣。天兵十万下东国，婺以先宁驻皇跸。景星荧荧耀城邑，我战则胜攻则克。四海从风靡弗一，势如破竹烽燧息。天命曷归归有德。于维文王，是亲四友。疏附后先，以翼元首。峨峨高踪，异代曷有。天威是临，匍匐奔走。猗与圣祖，广延群雄。如天如海，为万物宗。王师所向，六合景从。爰率车徒，以定浙东。浙东底平，大统未集。蚤作暮思，思布文德。曰基曰濂，曰琛曰溢。玄纁奕奕，交布东国。曰四先生，论道经邦。坐而弗名，匡朕弗遑。呜呼盛节，庆流无疆。德六五帝，功百三王。明日大战战鄱阳，简师料徒百万强。烈风吹沙湖水扬，烟焰涨天焚大航。三十六将死康郎，再战湖口歼馀皇。我舟胶沙敌尚强，疾呼奋臂来冲撞。鲸鲵蔽空云日黄，拍江巨浪何茫茫，如血钜鹿尸昆阳。维天命我明，车轮碎螳螂。百矢定边背若芒，一矢贯睛谅死亡。谅死亡，理出降。威加四海，莫不来王。盘门入，士诚泣。前歌后舞大师集，兵不血刃下城邑。谁其帅者公魏国，归市弗止廛弗易。万姓欢呼颂皇德，二敌既歼皇之土东极。沧溟南亘楚长驱，入中原孰敢余阻。方谷珍，起盗薮。乘元之乱，窃据一方地如斗。耗金币，大官酒。海上时时飞且走，如鬼如蜮鸡与狗。大明当空烛九有，举宗乞命窜海口。帝悯其愚印加肘，以较群雄最小丑。七闽保岩阻，连亘皆山梁。友定据其巢，负固如金汤。我皇命将谕，谕以开茅疆。自谓故元臣，负义不肯降。王师十万下，戈船逐长江。兵入如破竹，如虎吞群羊。委身系尺组，支体磔分张。自谓故元臣，守节甘丧亡。大都以沦覆，谁为招国殇。维中国，帝王所自立。欃枪遍郊原，天地黯无色。天重开，地重辟。扶桑荧荧日月出。照八荒，烂九域。芟夷祸难四海一。神龙夹助正统集。帝悯边尘扰中国。诏下大将军，达副将军遇春提兵九十六万，戈鋋甲胄如浮云。命词臣濂草檄谕彼中华民。长驱入河洛，壶浆箪食来成群。元都平，四海清。神鬼受职万方庭。列大藩，置神京。汛扫烽烟混一区寓，再造华夏开文明。察罕起元末，举代推鹰扬。天命去胜国，剚刃争战场。维库库，察罕子复良。下益都，伐洮阳。驱兵出没观以望。帝三谕，弥陆梁。执囚我行人，怒臂如螳螂。命大将，统武骁。北征陇右一战捣其巢。捣其巢，万骑突至如风飙。赖傅颍公却前茅。两军就舍不得交。夜分劫营，足纳一靴身骑骟马逃。骟马逃，绝大漠。我军四十万，胜负互相角。巨网漏吞舟，竟死蕃部落。帝称好男子，维库库。升面缚，出成都。母子哑哑啼路途。父旻玉珍一目枯。贪饕乱亡起雄图。不久身殉留遗孤。大明区寓至化敷。屡使遣谕如追逋。犷兵悍将骄相扶。骄相扶，守瞿塘。帝命颍国公东瓯王。伐山通道开战场。直捣阶文溃腹心，腹心溃，肝胆亡。母子舆榇大道旁。升也肉袒仍牵羊。侯以归义戒杀降。高皇帝德洪虞唐。唐高宋武如豺狼。明受命，海宇一。前元馀属负固北庭保其宅。团结党类以俟我衅隙，为我子孙慝。皇帝遐思勿姑息。乃眷西顾以北征。桓桓大将，统兵亿万犁其庭。犁其庭，心胆落。单于遁，绝大漠。纳噶楚，居金山。二十馀万众，虎视一何眈眈。帝命上公冯，统兵出全燕。天威所震慑，敌骑不敢驰，敌弓不敢弯。二十馀万众，一时赴长安。摐金伐鼓壮士欢，筑三受降玉门关。六诏天西南，惟滇号最钜。残元历数尽，遗孽犹虎踞。帝悯绝塞民，使命驰风尘。彼昏不奉诏，虔刘我信臣。皇赫斯怒命黔宁，艨艟巨舶浮昆明。昆明水涸歼长鲸，碧鸡金马入我版图四海平。受天命，定四方。干戈偃，鈇钺藏。轶大武，驾成汤。媲轩辕，俪虞唐。扩地万里居中央。整齐万国开明堂。汉唐宋晋隋诸邦。絜功比德如蜩螗。万八千岁永无疆。
拟李白蜀道难作梁父吟
作者：胡应麟
朝代：明

抱膝南阳庐，明时甘陆沈。唐尧倦六合，飞书入深林。颍川之水，咄嗟不足洗余耳，拂衣长啸直上岱宗之嵚岑。岱宗高高不得上，卧龙之叟来相寻。邀余憩梁父，重作梁父吟。我吟梁父君莫猜，仰天叱咤浮云开。晏婴侏儒忌贤哲，二三力士庸堪哀。古来封禅之君七十二，其人一一俱尘埃。请为梁父吟，我吟君莫猜。梁父中天十万八千有馀丈，一柱亭亭迥出泰山上？砑。巃嵷独立标乾坤，恍若元气浮昆崙。龟蒙凫绎以东诸阜尽培塿，纷纭拜伏罗儿孙。决眦断虹入，荡胸明霞屯。手接飞鸟度，步学猿猱蹲。竦身十八盘，象纬渐可扪。黄河一线绕山麓，徂徕矫首势欲吞。鹿卢之蹻抟旋撇捩不遑息，神人绝顶为我开天门。开天门，阅仙籍，其间似有胡生名，谪向金华煮白石。朝从天门卧，夜坐日观峰。峰头望海色，灏灏连长空。五城十二楼，嵯峨驾天风。天鸡乱鸣不知夕，回飙忽卷大海立。海水横飞十洲溢，滟滟扶桑吐朝日。红轮轣辘碾太虚，我欲乘之走八极。金银台殿咫尺间，玉女携余掉臂入。掉臂入，谒元君，呵赤蜺，导黄麟。右拍浮丘肩，左顾招广成。神农以还九千九百九十有馀帝，扬雷掣电纷纷跨鹤而来迎。鸟篆鸿章閟灵迹，仲尼扪崖怪难识。蛟螭缺落狐兔跑，对此抚膺重叹息。翠华茫茫杳何处，四顾中原日无色。君不见秦祖龙，云亭柴望拥列辟，衣冠剑舄如云虹。至今沦没尽荒草，故物但有当时松。君不见汉孝武，驰驱栾大延文成，卤簿干旄照东鲁。东方小儿弄乃公，寂寞荆榛翳抔土。吁嗟乎，秦皇汉武真蜉蝣，我今胡为此滞留。拂袖行歌下梁父，下山竟作齐东游。齐东道上逢李白，飞扬跋扈心神投。鹔鹴之裘五花马，一醉五月眠高楼。吴钩如霜雪花落，纵横眼底无全牛。我歌梁父属尔和，遥空立降双青虬。世人拍手笑轻薄，我嗤人世真累囚。渭滨老叟太多事，行年八十图封侯。鄙哉齐国三竖子，沾沾一果同猕猴。力排南山躯九尺，杀身反堕侏儒俦。隆中释耒大星殒，人间事事当回头。头上青丝一朝倏尔变白发，九州之伯四岳之长如悬疣。梁父吟，歌莫愁，男儿有身睥睨六合追巢由。不然淋漓大白扫椽笔，阳春百代鸣天球。犹胜古来封禅之君七十二伐功，诩德誇蚩尤。君不见七十二家文字总顽石，汉碣秦碑半颓泐。惟有青莲居士梁父吟，万古长悬岱宗日。惟有青莲居士梁父吟，万古长悬岱宗日。
拟李白蜀道难作梁父吟
作者：胡应麟
朝代：明
体裁：乐府曲辞

抱膝南阳庐，明时甘陆沈。唐尧倦六合，飞书入深林。颍川之水，咄嗟不足洗余耳，拂衣长啸直上岱宗之嵚岑。岱宗高高不得上，卧龙之叟来相寻。邀余憩梁父，重作梁父吟。我吟梁父君莫猜，仰天叱咤浮云开。晏婴侏儒忌贤哲，二三力士庸堪哀。古来封禅之君七十二，其人一一俱尘埃。请为梁父吟，我吟君莫猜。梁父中天十万八千有馀丈，一柱亭亭迥出泰山上�砑。巃嵷独立标乾坤，恍若元气浮昆崙。龟蒙凫绎以东诸阜尽培塿，纷纭拜伏罗儿孙。决眦断虹入，荡胸明霞屯。手接飞鸟度，步学猿猱蹲。竦身十八盘，象纬渐可扪。黄河一线绕山麓，徂徕矫首势欲吞。鹿卢之蹻抟旋撇捩不遑息，神人绝顶为我开天门。开天门，阅仙籍，其间似有胡生名，谪向金华煮白石。朝从天门卧，夜坐日观峰。峰头望海色，灏灏连长空。五城十二楼，嵯峨驾天风。天鸡乱鸣不知夕，回飙忽卷大海立。海水横飞十洲溢，滟滟扶桑吐朝日。红轮轣辘碾太虚，我欲乘之走八极。金银台殿咫尺间，玉女携余掉臂入。掉臂入，谒元君，呵赤蜺，导黄麟。右拍浮丘肩，左顾招广成。神农以还九千九百九十有馀帝，扬雷掣电纷纷跨鹤而来迎。鸟篆鸿章閟灵迹，仲尼扪崖怪难识。蛟螭缺落狐兔跑，对此抚膺重叹息。翠华茫茫杳何处，四顾中原日无色。君不见秦祖龙，云亭柴望拥列辟，衣冠剑舄如云虹。至今沦没尽荒草，故物但有当时松。君不见汉孝武，驰驱栾大延文成，卤簿干旄照东鲁。东方小儿弄乃公，寂寞荆榛翳抔土。吁嗟乎，秦皇汉武真蜉蝣，我今胡为此滞留。拂袖行歌下梁父，下山竟作齐东游。齐东道上逢李白，飞扬跋扈心神投。鹔鹴之裘五花马，一醉五月眠高楼。吴钩如霜雪花落，纵横眼底无全牛。我歌梁父属尔和，遥空立降双青虬。世人拍手笑轻薄，我嗤人世真累囚。渭滨老叟太多事，行年八十图封侯。鄙哉齐国三竖子，沾沾一果同猕猴。力排南山躯九尺，杀身反堕侏儒俦。隆中释耒大星殒，人间事事当回头。头上青丝一朝倏尔变白发，九州之伯四岳之长如悬疣。梁父吟，歌莫愁，男儿有身睥睨六合追巢由。不然淋漓大白扫椽笔，阳春百代鸣天球。犹胜古来封禅之君七十二伐功，诩德誇蚩尤。君不见七十二家文字总顽石，汉碣秦碑半颓泐。惟有青莲居士梁父吟，万古长悬岱宗日。惟有青莲居士梁父吟，万古长悬岱宗日。
拟汉郊祀歌十九首 其一 练时日
作者：胡应麟
朝代：明

练时日，候阴阳。郊圆丘，祀明堂。焄哉蒿，荐上帝。灵来思，思弗替。灵之驾，六飞龙。天门开，詄九重。灵之旟，翼神鱼。乘罡风，载行厨。灵之裳，曳三光。烂虹霓，象玄黄。灵之佩，建苍玉。锵太虚，答穷谷。灵之下，赴阊阖。洋洋如，走六合。灵之歆，稷用登。告特牲，报维馨。灵之留，驻苍虬。纷万舞，结绸缪。灵之往，遗肸蚃。俨若思，企馀想。奏咸池，舞韶箾。缤纷哉，灵之乐。臣八荒，驭九夷。岁千亿，灵之贻。
拟汉郊祀歌十九首 其七 维泰元
作者：胡应麟
朝代：明

于维泰元，象帝之先。纲纪三才，遍周八埏。皇皇天地，畴阖畴辟。于维泰元，潜运无极。风雨雷露，维日月星。咸若其时，克顺克成。胎卵湿化，生育孳遂。灭除灾凶，增长福艾。四序既宜，八表既安。孰司其柄，于维泰元。嘉牲烨烨，陶匏涓洁。聿来骏奔，灵爽斯达。以莫不虔，以莫不馨。元化絪缊，泰阶底平。
拟汉郊祀歌十九首 其三 青阳
作者：胡应麟
朝代：明

青阳载临，万物敷荣。勾萌甲坼，惷动含灵。雷乃发声，云行雨施。大造之仁，品汇华滋。跂行喙息，繄以畴息。东皇太乙，莫匪尔德。
拟汉郊祀歌十九首 其九 日出入
作者：胡应麟
朝代：明

日出入，旸谷扶桑间，一何迅且疾。百年若电光，四序如风飘。祝融驱火轮，蓐收乘斗杓。羲和掣神鞭，玄冥扇狂飙。安得驾六龙，游遨遍八极。长生不复死，永永天地毕。
拟汉郊祀歌十九首 其二 帝临
作者：胡应麟
朝代：明

帝临中央，以运四方。苞孕万汇，协和三光。厥服载黄，厥数载五。克配上帝，维我后土。皇皇后土，德周遍咸。百谷告成，大有斯年。
拟汉郊祀歌十九首 其五 西颢
作者：胡应麟
朝代：明

西颢金方，蓐收是秉。卉木变衰，霜露凄紧。既蓘既穮，我稼我苗。实颖告成，硕彼东郊。爰馨黍稷，殷荐上帝。于亿千年，永矢弗替。
拟汉郊祀歌十九首 其六 玄冥
作者：胡应麟
朝代：明

玄冥水伯，载司寒冱。殒霜杀草，昆虫闭户。北风宵厉，飞霰昼零。木脱水涸，雷蛰无声。岁运既徂，阳和在候。万宝既成，敢告明后。
拟汉郊祀歌十九首 其十 天马
作者：胡应麟
朝代：明

天马徕，自渥洼。度月支，径流沙。天马徕，以蹀躞。骨权奇，汗维血。天马来，骥为友。丧骊黄，牝与牡。天马来，蹑浮云。日千里，空而群。天马来，服帝闲。从法驾，鸣和鸾。天马来，兆有德。瑞万方，景四国。
拟汉郊祀歌十九首 其十一 天门
作者：胡应麟
朝代：明
体裁：乐府曲辞

天门开，辟九重。上帝居，百灵从。瑶为台，璇为室。枢紫贝，牖金碧。吐望舒，宅曜灵。建雷鼓，树霓旌。左苍龙，右白虎。守飞廉，卫玄武。灵光被，六合周。烛万景，洞九幽。励精诚，荐嘉藻。永如期，锡难老。灵烂烂兮载扬光。清飙激云下羽�。牵牛织女行七襄。蛾眉稚齿纷君堂。灵目成兮悦而康。合柷敔兮陈笙簧。天门呀然豁扶桑。双翼乘风朝紫皇。揖西王母携东方。食蟠桃实乘乘黄。周历八纮度九域。吐纳真精戏无极。
拟汉郊祀歌十九首 其十七 朝陇首
作者：胡应麟
朝代：明

朝陇首，游白麟。显光华，辅一人。灵昭昭，庆万国。肇皇仁，祗帝德。八蛮共，四夷王。毋怠荒，纳嘉祥。嬉余薮，服余辂。浴和风，沐廿露。左苍龙，右紫鸾。文狸后，赤豹前。图尔形，辑尔瑞。五千历，视兹岁。
拟汉郊祀歌十九首 其十三 后皇
作者：胡应麟
朝代：明

后皇降休，介我景福。以玄以黄，黼黻章服。靡迩弗洽，靡远弗蒙。亿万兆庶，视此成功。
拟汉郊祀歌十九首 其十九 赤蛟
作者：胡应麟
朝代：明

赤蛟下，苍龙游。灵已醉，不可留。赤蛟翔，彩虹驭。灵欲归，不可驻。灵之逝，观玉台。戏阆风，宴蓬莱。灵之升，上无极。挟宇宙，傍日月。灵般般，亦享余。下神雀，降天厨。灵殷殷，肆余佑。亿万祀，永以寿。
拟汉郊祀歌十九首 其十二 景星
作者：胡应麟
朝代：明

景星见祠，神鼎载出。煌煌赤文，以播有德。经纬虹霓，屈蟠蛟螭。魑魅魍魉，莫能逢之。我鼎爰获，我号爰建。以祀汾阴，光我大汉。巍巍夏后，锡此实劳。阅历商周，肇见我郊。敢告上穹，肆逮下土。作乐象成，百兽率舞。享帝享亲，以莫弗歆。甘露是凝，昭我万龄。
拟汉郊祀歌十九首 其十五 华烨烨
作者：胡应麟
朝代：明

华烨烨，黍载馨。延庶旄，驻翠旌。神之来，七圣俱。虹为马，蜺为车。神之来，百灵萃。风为裳，水为佩。神之来，荐嘉豆。八珍辐，众芳辏。神之来，肆长筵。雷大鼓，鸣钧天。何以休，神之留。赤凤至，黄麟游。何以豫，神将遇。庆云见，甘雨澍。蹻鹿卢，綦星辰。佐昊穹，佑下民。酌斗杓，和沆瀣。揄长蛾，拥幼艾。日驰精，月扬光。烂昭昭，乐未央。昆崙墟，瀛海澨。以余归，浩无际。
拟汉郊祀歌十九首 其十八 象载瑜
作者：胡应麟
朝代：明

象载瑜，粲六牙。至万里，自流沙。入天闲，服舆皂。扈法驾，彰大造。翩翩哉，赤鸿来。超虞罗，翔玉台。翮五文，丽以鲜。衔灵芝，咽醴泉。兆嘉祥，禔景福。八荒来，四夷服。
拟汉郊祀歌十九首 其十六 五神
作者：胡应麟
朝代：明

维五神，五岳精。德盛大，包群灵。佐东皇，赞太乙。报圭璋，达琮璧。奠桂醑，以椒浆。牲肥腯，韨斯皇。女巫进，姹以丽。回云旓，驻霞帜。神偃仰，以徘徊。历明堂，升帝台。维光华，嘏大汉。年岁登，永嘉荐。
拟汉郊祀歌十九首 其十四 斋房
作者：胡应麟
朝代：明

斋房三秀，柯叶九茎。煜煜皇皇，太和是蒸。亭云烂霞，嘘日月精。句曲之天，金液玉英。羽驾罡风，八翼上征。春曲灵苗，维王国祯。于铄我皇，祀亿万徵。
拟汉郊祀歌十九首 其四 朱明
作者：胡应麟
朝代：明

朱明烨烨，品汇嘉悦。鲜洁齐均，以莫不达。祝融司造，薰风维时。皇人法天，南面象离。万物相见，茂昭大夏。昭告昊穹，百神来下。
挽侯中丞六韵
作者：胡应麟
朝代：明

寂寞青萍化，苍茫素旐昏。才华新汉殿，侠气旧夷门。仗钺三军锐，登坛百吏尊。胡床边月堕，油幕阵云屯。马革悲王事，龙章荷帝恩。异时瞻大树，奕奕象贤存。
挽刘仲修观察
作者：胡应麟
朝代：明

斗酒逢君白接䍦，谈天长醉习家池。犹闻碣石千人废，不见灵光一老遗。蕙畹兰皋斜日外，竹枝桃叶暮云时。他年渤海词名盛，十五宁论作赋迟。
挽吴别驾
作者：胡应麟
朝代：明

藉藉贤声动草莱，翩翩半刺未尘埃。三台总擅功曹绩，八郡同推别驾才。易水佩刀残月堕，天都归榇断云哀。无嗟司法吴郎逝，钜笔曾烦杜甫裁。
挽吴封翁四章
作者：胡应麟
朝代：明

阀阅崇三世，丝纶贲九重。行高黄叔度，名重郭林宗。茂苑新枫落，苏台宿草茸。异时双庑下，谁问伯鸾舂。高踪悬石户，古行郁泉台。海月长鲸去，天风大鸟来。河南传治行，邺下绍词才。世泽今何限，无烦叹草莱。剑色丰城閟，书香茂苑长。题铭符季子，树碣副中郎。阁翳新玄草，斋繁旧白杨。明珠遗集远，光照玉涵堂。绿野承先世，苍生付象贤。恩波填越海，涕泪咽吴天。薤露丹旌外，松风素旐前。袛应门下客，长废蓼莪篇。
挽吴封翁四章·其一
作者：胡应麟
朝代：明

阀阅崇三世，丝纶贲九重。行高黄叔度，名重郭林宗。茂苑新枫落，苏台宿草茸。异时双庑下，谁问伯鸾舂。
挽吴封翁四章·其三
作者：胡应麟
朝代：明

剑色丰城閟，书香茂苑长。题铭符季子，树碣副中郎。阁翳新玄草，斋繁旧白杨。明珠遗集远，光照玉涵堂。
挽吴封翁四章·其二
作者：胡应麟
朝代：明

高踪悬石户，古行郁泉台。海月长鲸去，天风大鸟来。河南传治行，邺下绍词才。世泽今何限，无烦叹草莱。
挽吴封翁四章·其四
作者：胡应麟
朝代：明

绿野承先世，苍生付象贤。恩波填越海，涕泪咽吴天。薤露丹旌外，松风素旐前。袛应门下客，长废蓼莪篇。
挽吴鸿胪
作者：胡应麟
朝代：明

彩笔淩云帝座知，投簪旋赴鹿门期。三朝宦迹疏玄靖，一代人伦重紫芝。鹤驾乍飞缑岭日，鱼竿才弃渭滨时。佳城郁郁黄山畔，泪尽阶庭玉树枝。
挽周徵君公瑕二十韵
作者：胡应麟
朝代：明

艺苑灵光四十春，翩翩奇气上青旻。飞翔鸾鹤三千界，惨淡龙蛇百六辰。北岭彦伦非异族，东吴公瑾是前身。宗雷绮岁耽玄寂，禽尚生来习隐沦。虎阜池头寻紫剑，鲈乡亭上岸乌巾。雄章甓社珠同耀，丽藻昆丘璧共陈。玉箸纵横三李合，银钩摇曳二王亲。？嵝绝顶文摹夏，梁父中天篆勒秦。巨榜华夷悬突兀，穹碑河岳斗嶙峋。西泠倚棹吹黄叶，南浦垂竿弄白蘋。好士孟公肠磊落，无儿伯道思艰辛。群仙阆苑招同列，上帝丛霄忆戏臣。太傅遗踪沈草树，中郎馀业散荆榛。家残甫里悲罗雀，冢翳皋桥叹获麟。是处霜飙摧大厦，当年湖海问前薪。浮名早借游燕客，秀句偏携入洛人。剧饮平原宁计日，高谈河朔动经旬。踟蹰旧雨舟藏壑，痛哭酸风笛满邻。瘗鹤铭存徒自惜，笼鹅帖杳定谁真。惟应彩笔星河畔，元气淋漓照玉宸。
挽周徵君公瑕二十韵
作者：胡应麟
朝代：明
体裁：七言排律

艺苑灵光四十春，翩翩奇气上青旻。飞翔鸾鹤三千界，惨淡龙蛇百六辰。北岭彦伦非异族，东吴公瑾是前身。宗雷绮岁耽玄寂，禽尚生来习隐沦。虎阜池头寻紫剑，鲈乡亭上岸乌巾。雄章甓社珠同耀，丽藻昆丘璧共陈。玉箸纵横三李合，银钩摇曳二王亲。�嵝绝顶文摹夏，梁父中天篆勒秦。巨榜华夷悬突兀，穹碑河岳斗嶙峋。西泠倚棹吹黄叶，南浦垂竿弄白蘋。好士孟公肠磊落，无儿伯道思艰辛。群仙阆苑招同列，上帝丛霄忆戏臣。太傅遗踪沈草树，中郎馀业散荆榛。家残甫里悲罗雀，冢翳皋桥叹获麟。是处霜飙摧大厦，当年湖海问前薪。浮名早借游燕客，秀句偏携入洛人。剧饮平原宁计日，高谈河朔动经旬。踟蹰旧雨舟藏壑，痛哭酸风笛满邻。瘗鹤铭存徒自惜，笼鹅帖杳定谁真。惟应彩笔星河畔，元气淋漓照玉宸。
挽宋西宁忠父
作者：胡应麟
朝代：明

贤士悲龙蛇，才人困百六。嗟嗟宋子侯，宛尔大夫玉。夭矫珊瑚枝，光辉夺鱼目。冲虚本天性，濡下甘自牧。执辔道愈尊，结袜躬岂辱。门庭聚四海，宾客互追逐。飞觞不问主，洗盏辄更仆。悲秋坐五夜，避暑卧三伏。欢言讵知疲，豪举动惊俗。才高世争妒，名成帝未录。上谷无爰书，中山有谤牍。一眚遗干城，寸朽弃良木。长康笑黠痴，桓伦叹轣辘。万钟亦何加，千秋会相属。煌煌白玉楼，忽赴上清箓。令威去辽阳，莫邪闭丰狱。虚堂妖鵩鸣，荒冢孽狐伏。河山怨离索，宇宙恨幽独。白杨翳泉台，青藜熄天禄。寥寥郢中赋，悽怆不堪读。
挽朱廷尉可大十六韵
作者：胡应麟
朝代：明

冠玉凌云美少年，峥嵘人代撷青钱。批鳞日惨双龙阙，折角风吹五鹿筵。劲气千秋横碣石，馀生万死出甘泉。无论廷尉张罗事，政忆司空解绶年。石匣苍茫南斗下，盐车沦落太行前。吹嘘土壤人谁测，物色尘霾尔并贤。赫烨兰阴回卤簿，殷勤瀫水系楼船。腾空騄駬庸多让，贯日虹霓岂偶然。去住未妨鸿羽隔，升沉俄析雁行联。飞扬大业河山并，突兀雄词海岱悬。共拟隋珠还汉阙，那知和璧瘗蓝田。藜空向阁残新序，草没雄亭掩太玄。强直自知文季遂，贞孤谁并伯喈传。关心雨露酬前席，极目乾坤倚断弦。函谷青牛沉紫气，匡庐白鹿吊黄泉。生刍一寄遥天外，万壑松湫冷暮蝉。
挽杨明府遇二首
作者：胡应麟
朝代：明

夙昔俱童稚，亲情四十年。寻诗燕雪底，作吏海云前。草辟依山墓，蓬侵负郭田。丰城坠牛斗，谁掘两龙泉。一病归何早，空斋种白杨。尚期中散出，不谓太玄亡。旧宅扃南院，新阡树北邙。乍宵邻笛过，涕泪尽山阳。
挽杨明府遇二首·其一
作者：胡应麟
朝代：明

夙昔俱童稚，亲情四十年。寻诗燕雪底，作吏海云前。草辟依山墓，蓬侵负郭田。丰城坠牛斗，谁掘两龙泉。
挽杨明府遇二首·其二
作者：胡应麟
朝代：明

一病归何早，空斋种白杨。尚期中散出，不谓太玄亡。旧宅扃南院，新阡树北邙。乍宵邻笛过，涕泪尽山阳。
挽王元美先生二百四十韵
作者：胡应麟
朝代：明

泰岱崩颓日，乾坤混阖年。共惊梁木坏，谁拥劫灰然。北极悲遗老，东吴泣大贤。八荒情惨怛，九域涕沦涟。讣达鸡林外，神游鹿苑前。青牛应独跨，赤鲤讵同还。忆昔嘉隆运，重看间气联。星移严子濑，岳降洞庭巅。花甲庚寅兆，蓬弧戊子悬。贞元逢五百，盛美冠三千。奕叶龙为种，苞苻凤集肩。脩眉扬八彩，异骨耸双颧。毁齿惊闾族，垂髫诧里廛。应声题宝铗，唾手拾青钱。玉陛晨宣唱，琼林昼锡筵。茏葱韦曲雾，摇曳杜陵烟。柳岸青丝盒，桃堤赤玉鞭。墨花浮太液，囊草动甘泉。东壁呈辉耀，西曹得静便。锐情三古上，矢志百王先。尽却区中累，全收物外权。词林勤斲削，艺苑恣腾骞。正始追遗躅，开元继绝綖。抟空孤翼上，历块众蹄竣。历下论心最，新都托分坚。宗吴偕骏发，余李并蝉连。南海携公实，西堂对惠连。张公江海契，徐子庙堂缘。社自簪绅合，门仍韦布延。伶俜嘘谢叟，羁絷脱卢楩。结侣摐金石，同心叶筦县。虹光摇海岳，雪色被幽燕。入穴雏探虎，登坛耳握犍。遐踪恢孝武，陋习起成宣。嶓冢千江派，昆崙万谷泉。五经凭发笥，六艺浩忘筌。大笔笼檀左，雄章轧孟迁。漆园饶采掇，郑圃纵渔畋。颂发商周蕴，诗紬汉魏诠。中郎同丽尔，都尉共超然。八斗虚高第，三闾实冗员。兴深陶栗里，情逸谢临川。叙述卑平子，铺张狭孟坚。灵光霞映桷，景福雾盈櫋。只字摩穹壤，单辞耀幅？。喑呜人自废，踔厉世无前。楮墨时随溷，缃缣半矗椽。兰膏经岁竭，藜火彻明然。阁上雠中垒，亭中阅太玄。多闻留偃赐，好学嗣颜骞。急就章章疏，凡将字字笺。虫鱼评叔夜，科斗辨僧虔。鼮鼠奇毛列，商羊独足拳。浮游无宿疾，贰负有遗骭。狱底知神物，河边识女媊。流觞徵仲冶，威斗验承天。待诏今方朔，司空旧茂先。编成罗艳异，志就薄夷坚。腹贮须弥外，胸藏宛委还。诸刘惭博核，二沈谢覃研。绝代难酬价，倾城易遘譞。桓文名藉藉，绛灌目睊睊。道直元如矢，躬行更若弦。当门宁植蕙，曲径讵容荃。萧艾纷投隙，椒兰竞搆愆。一麾辞豹尾，双佩拭龙渊。易水悲歌歇，潢池武略宣。绿林韬剑戟，青土静弓弮。屏翰风猷著，家门历数邅。高牙沦瀚海，大纛仆居延。池水先波及，昆岗骤火延。乘时交鬼蜮，济恶剩蝗蝝。刻木伤缧绁，肩舆询竹箯。千机同织贝，百足漫扶蚿。鱼服恫谁诉，牛衣困自绠。形骸迷肮脏，手足竭胝胼。痛切肠攒猬，熹微命缀蜒。痬薰肌彻骨，瘿决项流咽。断绝张仪舌，轰豗石勒拳。韬钤明主惜，法网柄臣牵。霹雳高空下，雷霆大地燀。魂飞巢压卵，胆夺栋颓枅。进退身维谷，纵横泪若沺。刳心闻唳鹤，洒血和啼鹃。星散华阳市，天回震泽瀍。善权扪紫翠，阳羡卜苍矸。大泽偏容卧，长林不厌穿。扶筇升险绝，蹑屐犯危颠。谢客西州墓，为农北海堧。楸梧存越峤，禾黍种吴田。茂苑繁花丽，娄江秀麦䅌。开园邻绿野，筑室傍蓝田。画栋金银列，雕楹绘垩填。奇峰俱岳麓，怪石尽平泉。曲榭遥通竹，飞楼迥架梴。残山疑坠碣，剩水似浮滇。橘柚连村树，芙蓉隔港沿。萍飔吹袭袭，葵露滴涓涓。陇首珍禽戏，黔南语鸟儇。游人怀鞠■，冶女话鞦韆。揖客长停哺，迎宾屡握鬈。交游太丘广，车骑孟尝阗。急难时捐囷，逢迎岁竭廯。朱衣惊坐众，珠履入门骈。别墅矜驰骑，行庖试击鲜。纷纭操脍脯，蹀躞骤连钱。粣效虞悰制，茶呼陆羽煎。沈酣桑落会，潦倒竹林眠。较罚逾金谷，移封隘酒泉。糟醨凭寄迹，曲米笑流涎。鹦鹉玻璃杓，鸬鹚玳瑁棬。鸱夷浮菌惷，象鼻吸连卷。笠泽槎头鲙，淞陵缩项鳊。连螯烹紫蟹，带甲供黄鳣。水芡房房坼，山樱颗颗圆。儿拳呈紫蕨，佛手荐香橼。馔敌郇厨美，羹嘲党帐膻。嵯峨薪代蜡，嗟咄豆成饘。桂树时停楫，沙棠日扣舷。纶竿张氏舸，箫鼓孟家船。登善文皇册，元常季直笺。玄圭铭大夏，苍佩琢于阗。孟德台端瓦，乌曹椁上砖。月输求志费，日损卖文钱。胜负天人定，升沈气运迁。辞家悲李密，伏阙恸王延。浩荡新恩下，荧煌宿垢湔。勒铭同岘首，封冢象祈连。纶綍飞朝宁，冠绅会陌阡。霜蹄仍剪拂，彩翮骤翩跹。突兀烟霄上，嶒嵘日月边。三关劳控驭，两越寄旬宣。太仆分司重，中丞节制全。空群留騄駬，异队别骃驙。将毂频推楚，兵符半摄鄢。秋霜凝斧钺，晴旭照戈鋋。嵾上攀名岳，沅湘涉大川。云低神女驾，月冷帝妃钿。京兆鲜于敏，廷评定国虔。先驱驯䝟貐，密网化鹰鹯。倏忽人情异，悲凉世态懁。青蝇从抵隙，白鸟任遗諓。勇退羞罗雀，幽栖避跕鸢。世惊鹏偃息，自喜蠖蜿蜒。展卷忻长日，悬书得大年。三苍勤剞劂，五纬罄雕镌。钜碣新罗购，穹碑日本传。褒诛崇衮钺，晃朗切玑璇。黼黻垂钟鼎，丝纶饰豆笾。江河驰藻绘，象纬错丹铅。气色龙成彩，声华蚁集膻。家藏三郡集，童习二鸣编。宝箓窥灵秘，真机握大还。入关遗世事，闭户息尘缘。绀殿群嚣绝，清都百虑蠲。遗经翻损益，大道识坤乾。真诰裁弘景，阴符注李筌。瑶函王母授，金榜木公嬗。厌次东方朔，罗浮郭稚川。黄庭神煜煜，紫府息绵绵。白石搀霞煮，丹珠滴露研。虚无游大洞，冲漠憩重渊。取次蒲团熟，纵横木榻穿。低回迟鷟羽，隐约下鸾軿。太上留函谷，先生叩竺乾。普陀谈五蕴，临济覈三玄。作偈呈希运，题书谒大颠。孤峰凝独峙，古月证重圜。砌上祗园果，池中法界莲。菩提垂宝地，香积布金田。灵祐军持蹋，丹霞佛像㸐。直窥无始奥，真彻上乘禅。隐豹藏林密，鸣驺入谷遄。玄纁何奕奕，束帛匪戋戋。礼数三台接，恩光八座偏。长干邀卤簿，白下注旌旃。东土明无二，南宗集大千。雨花台上句，桃业渡头篇。元礼门如海，文通笔胜椽。世俱荣白傅，畴不慕青莲。帝命劳疏广，臣心恋偓佺。归寻霞外侣，逝作地行仙。放浪君平卜，逍遥善卷佃。陶朱频易蠡，博望几浮骞。小阁披芳素，层轩搆碧涟。鸣琴娱茜峭，吹笛和潺湲。大白凌周顗，深杯角郑虔。优游宽礼法，爽朗越拘挛。拥髻回通德，脩蛾却丽娟。闺房閒窈窕，枕簟绝便嬛。玉树前阶盛，金茎后裔绵。虹霓烂芝桂，雨露荫楠楩。尺璧名高楚，千金骨市涓。流沙陈騕袅，汗血聚騝駽。福履人生备，期颐众望颛。飧苓逾蓟训，辟谷度彭篯。兜率仙宫丽，遮须梵宇妍。龙蛇占起陆，鸡犬候离？。共诧三彭伏，那期二竖蹎。肺愁司马渴，腰惜隐侯朘。杜疟原难起，曹风不易痊。兰金辞管鲍，药石谢和扁。骤解形骸缚，初离眷属缠。金棺来烨烨，玉舄去翩翩。化鹄徒为尔，骑鲸固有焉。尚疑元放脱，翻忆令威翾。烈魄抟箕尾，精魂落斗躔。夜台风淅淅，朝陇月娟娟。震悼闻双阙，吞声届八埏。荣封符马鬣，异兆协牛眠。大树英灵在，生刍涕泗溅。仓皇扪草屩，踯躅负寒毡。片刺交文举，孤城托仲宣。风尘饶盼睐，湖海竭陶甄。宗庙裳衣列，门墙裋褐褰。敢云千里足，突睹九方歅。磊落孙阳御，驰驱祖逖鞭。虚怀悬藻镜，侧目任衡铨。翠黛双弯妩，朱唇一笑嫣。无媒甘老大，不嫁抱婵娟。异代瞻提挈，中途恨弃捐。佳人宁独立，国士讵同怜。骨相成虚负，音容记勉旃。文漪空啸咏，碧浪罢延缘。苦思啼庄舄，深悰泣郑玄。良工亡偃翟，巧匠失轮扁。太室三花瘁，曹溪六叶跧。虚闻南岳让，滥拟石头迁。迦叶神徒懵，维摩病岂然。城佳松郁郁，墓宿草芊芊。郢国阳春绝，邯郸步骤？。荒丘盘狡兔，高岭咽寒蝉。堂后听丝竹，垆头渍酒绵。滂沱临大壑，呜邑问重泉。宇宙遗空笈，乾坤入断弦。惟应四部稿，万古诵钧天。
挽王元美先生二百四十韵
作者：胡应麟
朝代：明
体裁：五言排律

泰岱崩颓日，乾坤混阖年。共惊梁木坏，谁拥劫灰然。北极悲遗老，东吴泣大贤。八荒情惨怛，九域涕沦涟。讣达鸡林外，神游鹿苑前。青牛应独跨，赤鲤讵同还。忆昔嘉隆运，重看间气联。星移严子濑，岳降洞庭巅。花甲庚寅兆，蓬弧戊子悬。贞元逢五百，盛美冠三千。奕叶龙为种，苞苻凤集肩。脩眉扬八彩，异骨耸双颧。毁齿惊闾族，垂髫诧里廛。应声题宝铗，唾手拾青钱。玉陛晨宣唱，琼林昼锡筵。茏葱韦曲雾，摇曳杜陵烟。柳岸青丝盒，桃堤赤玉鞭。墨花浮太液，囊草动甘泉。东壁呈辉耀，西曹得静便。锐情三古上，矢志百王先。尽却区中累，全收物外权。词林勤斲削，艺苑恣腾骞。正始追遗躅，开元继绝綖。抟空孤翼上，历块众蹄竣。历下论心最，新都托分坚。宗吴偕骏发，余李并蝉连。南海携公实，西堂对惠连。张公江海契，徐子庙堂缘。社自簪绅合，门仍韦布延。伶俜嘘谢叟，羁絷脱卢楩。结侣摐金石，同心叶筦县。虹光摇海岳，雪色被幽燕。入穴雏探虎，登坛耳握犍。遐踪恢孝武，陋习起成宣。嶓冢千江派，昆崙万谷泉。五经凭发笥，六艺浩忘筌。大笔笼檀左，雄章轧孟迁。漆园饶采掇，郑圃纵渔畋。颂发商周蕴，诗紬汉魏诠。中郎同丽尔，都尉共超然。八斗虚高第，三闾实冗员。兴深陶栗里，情逸谢临川。叙述卑平子，铺张狭孟坚。灵光霞映桷，景福雾盈櫋。只字摩穹壤，单辞耀幅�。喑呜人自废，踔厉世无前。楮墨时随溷，缃缣半矗椽。兰膏经岁竭，藜火彻明然。阁上雠中垒，亭中阅太玄。多闻留偃赐，好学嗣颜骞。急就章章疏，凡将字字笺。虫鱼评叔夜，科斗辨僧虔。鼮鼠奇毛列，商羊独足拳。浮游无宿疾，贰负有遗骭。狱底知神物，河边识女媊。流觞徵仲冶，威斗验承天。待诏今方朔，司空旧茂先。编成罗艳异，志就薄夷坚。腹贮须弥外，胸藏宛委还。诸刘惭博核，二沈谢覃研。绝代难酬价，倾城易遘譞。桓文名藉藉，绛灌目睊睊。道直元如矢，躬行更若弦。当门宁植蕙，曲径讵容荃。萧艾纷投隙，椒兰竞搆愆。一麾辞豹尾，双佩拭龙渊。易水悲歌歇，潢池武略宣。绿林韬剑戟，青土静弓弮。屏翰风猷著，家门历数邅。高牙沦瀚海，大纛仆居延。池水先波及，昆岗骤火延。乘时交鬼蜮，济恶剩蝗蝝。刻木伤缧绁，肩舆询竹箯。千机同织贝，百足漫扶蚿。鱼服恫谁诉，牛衣困自绠。形骸迷肮脏，手足竭胝胼。痛切肠攒猬，熹微命缀蜒。痬薰肌彻骨，瘿决项流咽。断绝张仪舌，轰豗石勒拳。韬钤明主惜，法网柄臣牵。霹雳高空下，雷霆大地燀。魂飞巢压卵，胆夺栋颓枅。进退身维谷，纵横泪若沺。刳心闻唳鹤，洒血和啼鹃。星散华阳市，天回震泽瀍。善权扪紫翠，阳羡卜苍矸。大泽偏容卧，长林不厌穿。扶筇升险绝，蹑屐犯危颠。谢客西州墓，为农北海堧。楸梧存越峤，禾黍种吴田。茂苑繁花丽，娄江秀麦䅌。开园邻绿野，筑室傍蓝田。画栋金银列，雕楹绘垩填。奇峰俱岳麓，怪石尽平泉。曲榭遥通竹，飞楼迥架梴。残山疑坠碣，剩水似浮滇。橘柚连村树，芙蓉隔港沿。萍飔吹袭袭，葵露滴涓涓。陇首珍禽戏，黔南语鸟儇。游人怀鞠■，冶女话鞦韆。揖客长停哺，迎宾屡握鬈。交游太丘广，车骑孟尝阗。急难时捐囷，逢迎岁竭廯。朱衣惊坐众，珠履入门骈。别墅矜驰骑，行庖试击鲜。纷纭操脍脯，蹀躞骤连钱。粣效虞悰制，茶呼陆羽煎。沈酣桑落会，潦倒竹林眠。较罚逾金谷，移封隘酒泉。糟醨凭寄迹，曲米笑流涎。鹦鹉玻璃杓，鸬鹚玳瑁棬。鸱夷浮菌惷，象鼻吸连卷。笠泽槎头鲙，淞陵缩项鳊。连螯烹紫蟹，带甲供黄鳣。水芡房房坼，山樱颗颗圆。儿拳呈紫蕨，佛手荐香橼。馔敌郇厨美，羹嘲党帐膻。嵯峨薪代蜡，嗟咄豆成饘。桂树时停楫，沙棠日扣舷。纶竿张氏舸，箫鼓孟家船。登善文皇册，元常季直笺。玄圭铭大夏，苍佩琢于阗。孟德台端瓦，乌曹椁上砖。月输求志费，日损卖文钱。胜负天人定，升沈气运迁。辞家悲李密，伏阙恸王延。浩荡新恩下，荧煌宿垢湔。勒铭同岘首，封冢象祈连。纶綍飞朝宁，冠绅会陌阡。霜蹄仍剪拂，彩翮骤翩跹。突兀烟霄上，嶒嵘日月边。三关劳控驭，两越寄旬宣。太仆分司重，中丞节制全。空群留騄駬，异队别骃驙。将毂频推楚，兵符半摄鄢。秋霜凝斧钺，晴旭照戈鋋。嵾上攀名岳，沅湘涉大川。云低神女驾，月冷帝妃钿。京兆鲜于敏，廷评定国虔。先驱驯䝟貐，密网化鹰鹯。倏忽人情异，悲凉世态懁。青蝇从抵隙，白鸟任遗諓。勇退羞罗雀，幽栖避跕鸢。世惊鹏偃息，自喜蠖蜿蜒。展卷忻长日，悬书得大年。三苍勤剞劂，五纬罄雕镌。钜碣新罗购，穹碑日本传。褒诛崇衮钺，晃朗切玑璇。黼黻垂钟鼎，丝纶饰豆笾。江河驰藻绘，象纬错丹铅。气色龙成彩，声华蚁集膻。家藏三郡集，童习二鸣编。宝箓窥灵秘，真机握大还。入关遗世事，闭户息尘缘。绀殿群嚣绝，清都百虑蠲。遗经翻损益，大道识坤乾。真诰裁弘景，阴符注李筌。瑶函王母授，金榜木公嬗。厌次东方朔，罗浮郭稚川。黄庭神煜煜，紫府息绵绵。白石搀霞煮，丹珠滴露研。虚无游大洞，冲漠憩重渊。取次蒲团熟，纵横木榻穿。低回迟鷟羽，隐约下鸾軿。太上留函谷，先生叩竺乾。普陀谈五蕴，临济覈三玄。作偈呈希运，题书谒大颠。孤峰凝独峙，古月证重圜。砌上祗园果，池中法界莲。菩提垂宝地，香积布金田。灵祐军持蹋，丹霞佛像㸐。直窥无始奥，真彻上乘禅。隐豹藏林密，鸣驺入谷遄。玄纁何奕奕，束帛匪戋戋。礼数三台接，恩光八座偏。长干邀卤簿，白下注旌旃。东土明无二，南宗集大千。雨花台上句，桃业渡头篇。元礼门如海，文通笔胜椽。世俱荣白傅，畴不慕青莲。帝命劳疏广，臣心恋偓佺。归寻霞外侣，逝作地行仙。放浪君平卜，逍遥善卷佃。陶朱频易蠡，博望几浮骞。小阁披芳素，层轩搆碧涟。鸣琴娱茜峭，吹笛和潺湲。大白凌周顗，深杯角郑虔。优游宽礼法，爽朗越拘挛。拥髻回通德，脩蛾却丽娟。闺房閒窈窕，枕簟绝便嬛。玉树前阶盛，金茎后裔绵。虹霓烂芝桂，雨露荫楠楩。尺璧名高楚，千金骨市涓。流沙陈騕袅，汗血聚騝駽。福履人生备，期颐众望颛。飧苓逾蓟训，辟谷度彭篯。兜率仙宫丽，遮须梵宇妍。龙蛇占起陆，鸡犬候离�。共诧三彭伏，那期二竖蹎。肺愁司马渴，腰惜隐侯朘。杜疟原难起，曹风不易痊。兰金辞管鲍，药石谢和扁。骤解形骸缚，初离眷属缠。金棺来烨烨，玉舄去翩翩。化鹄徒为尔，骑鲸固有焉。尚疑元放脱，翻忆令威翾。烈魄抟箕尾，精魂落斗躔。夜台风淅淅，朝陇月娟娟。震悼闻双阙，吞声届八埏。荣封符马鬣，异兆协牛眠。大树英灵在，生刍涕泗溅。仓皇扪草屩，踯躅负寒毡。片刺交文举，孤城托仲宣。风尘饶盼睐，湖海竭陶甄。宗庙裳衣列，门墙裋褐褰。敢云千里足，突睹九方歅。磊落孙阳御，驰驱祖逖鞭。虚怀悬藻镜，侧目任衡铨。翠黛双弯妩，朱唇一笑嫣。无媒甘老大，不嫁抱婵娟。异代瞻提挈，中途恨弃捐。佳人宁独立，国士讵同怜。骨相成虚负，音容记勉旃。文漪空啸咏，碧浪罢延缘。苦思啼庄舄，深悰泣郑玄。良工亡偃翟，巧匠失轮扁。太室三花瘁，曹溪六叶跧。虚闻南岳让，滥拟石头迁。迦叶神徒懵，维摩病岂然。城佳松郁郁，墓宿草芊芊。郢国阳春绝，邯郸步骤�。荒丘盘狡兔，高岭咽寒蝉。堂后听丝竹，垆头渍酒绵。滂沱临大壑，呜邑问重泉。宇宙遗空笈，乾坤入断弦。惟应四部稿，万古诵钧天。
挽祝母
作者：胡应麟
朝代：明

飘飘易迁驾，凝望白云长。桥迥分乌雀，台高失凤凰。东陵辞圣母，南海谒空王。何夕双溪水，重悬婺女芒。
挽胡太夫人为太学瀫元赋
作者：胡应麟
朝代：明

丸熊闻淑媛，跨凤逐仙娥。晚日凋兰蕙，寒风废蓼莪。佩环新玉阙，机杼旧银河。踯躅春晖恨，霓裳隔大罗。
挽赵别驾汝申四首
作者：胡应麟
朝代：明

神武门前路，何人复挂冠。华阳閒鹤驭，瀫水罢渔竿。冷日黄金灶，寥天白玉棺。君看鸡犬去，已到赤城端。频年嗟伏枥，此日叹藏舟。世阀传中垒，乡闾问太丘。朱弦俄入夜，素翣正逢秋。好在蓬池顶，题诗遍十洲。玉局留丹界，琳宫寄碧霞。渐荒陶令菊，难觅邵侯瓜。雾里三天舄，云中八月槎。椒浆聊一奠，陇树乱栖鸦。蘧然孤蝶寝，忽到夜台傍。别墅丛青桂，空斋翳白杨。星沈南极杳，天入大罗长。一尉何须恨，修文正拜郎。
挽赵别驾汝申四首·其一
作者：胡应麟
朝代：明

神武门前路，何人复挂冠。华阳閒鹤驭，瀫水罢渔竿。冷日黄金灶，寥天白玉棺。君看鸡犬去，已到赤城端。
挽赵别驾汝申四首·其三
作者：胡应麟
朝代：明

玉局留丹界，琳宫寄碧霞。渐荒陶令菊，难觅邵侯瓜。雾里三天舄，云中八月槎。椒浆聊一奠，陇树乱栖鸦。
挽赵别驾汝申四首·其二
作者：胡应麟
朝代：明

频年嗟伏枥，此日叹藏舟。世阀传中垒，乡闾问太丘。朱弦俄入夜，素翣正逢秋。好在蓬池顶，题诗遍十洲。
挽赵别驾汝申四首·其四
作者：胡应麟
朝代：明

蘧然孤蝶寝，忽到夜台傍。别墅丛青桂，空斋翳白杨。星沈南极杳，天入大罗长。一尉何须恨，修文正拜郎。
挽邓太翁兼唁远游明府四首
作者：胡应麟
朝代：明

此夕仙槎逝，当年宦辙回。松犹彭泽抚，木已豫章颓。献赋名空藉，修文业未摧。祇应丰狱底，剑色谢风雷。东华新剑佩，南楚旧弓裘。世系蕃高密，乡评重太丘。经犹传马队，敕已下螭头。藉藉承家誉，相望在斗牛。政尔生刍隔，将无宿草茸。孤亭徐孺子，大厦郭林宗。素旐霜华薄，丹旌露色浓。异时铭太史，不受汉亭封。化鹤还丹嶂，骑鲸上碧虚。一竿遗蠡泽，双屐挂匡庐。日朗新题碣，云寒旧著书。盐车何足恨，千里属騊駼。
挽邓太翁兼唁远游明府四首·其一
作者：胡应麟
朝代：明

此夕仙槎逝，当年宦辙回。松犹彭泽抚，木已豫章颓。献赋名空藉，修文业未摧。祇应丰狱底，剑色谢风雷。
挽邓太翁兼唁远游明府四首·其三
作者：胡应麟
朝代：明

政尔生刍隔，将无宿草茸。孤亭徐孺子，大厦郭林宗。素旐霜华薄，丹旌露色浓。异时铭太史，不受汉亭封。
挽邓太翁兼唁远游明府四首·其二
作者：胡应麟
朝代：明

东华新剑佩，南楚旧弓裘。世系蕃高密，乡评重太丘。经犹传马队，敕已下螭头。藉藉承家誉，相望在斗牛。
挽邓太翁兼唁远游明府四首·其四
作者：胡应麟
朝代：明

化鹤还丹嶂，骑鲸上碧虚。一竿遗蠡泽，双屐挂匡庐。日朗新题碣，云寒旧著书。盐车何足恨，千里属騊駼。
挽陆文学一绝
作者：胡应麟
朝代：明

廿载青衫阅岁华，殡宫遥映夕阳斜。春风何处山阳笛，落尽棠梨万树花。
挽陈太夫人孝廉仁夫母也
作者：胡应麟
朝代：明

一夜青鸾札，流黄罢锦文。去逢瑶水使，归伴玉华君。楚佩俄捐月，秦箫暗拂云。那堪北堂畔，风木骤纷纷。
挽马都阃二首
作者：胡应麟
朝代：明

矍铄闻飞将，苍茫失故侯。金章新息在，铜柱伏波留。已逐沙场逝，宁怀下泽游。至今灵爽在，犹自慑壶头。韬略知名旧，封侯泣数穷。前茆沈落日，大树飒悲风。马革当今羡，鸱夷自古同。云台政图画，忍没汉庭功。
挽马都阃二首·其一
作者：胡应麟
朝代：明

矍铄闻飞将，苍茫失故侯。金章新息在，铜柱伏波留。已逐沙场逝，宁怀下泽游。至今灵爽在，犹自慑壶头。
挽马都阃二首·其二
作者：胡应麟
朝代：明

韬略知名旧，封侯泣数穷。前茆沈落日，大树飒悲风。马革当今羡，鸱夷自古同。云台政图画，忍没汉庭功。
捉搦歌四首
作者：胡应麟
朝代：明

爷娘养女儿，但教学针线。许嫁前溪郎，十五不相见。采桑南陌头，田间日来往。傍人指笑侬，夫婿渐成长。阿母教女儿，殷勤候姑眠。女儿问阿母，若为得欢怜。十四嫁官人，抱衾作小妻。终朝大妇骂，眼泪洗面啼。
捉搦歌四首·其一
作者：胡应麟
朝代：明

爷娘养女儿，但教学针线。许嫁前溪郎，十五不相见。
捉搦歌四首·其三
作者：胡应麟
朝代：明

阿母教女儿，殷勤候姑眠。女儿问阿母，若为得欢怜。
捉搦歌四首·其二
作者：胡应麟
朝代：明

采桑南陌头，田间日来往。傍人指笑侬，夫婿渐成长。
捉搦歌四首·其四
作者：胡应麟
朝代：明

十四嫁官人，抱衾作小妻。终朝大妇骂，眼泪洗面啼。
携郭生汝冲憩山寺偶题
作者：胡应麟
朝代：明

信步空王宅，谭心佛子筵。灵花纷宝地，忍草覆金田。刹影禅关外，钟声梵阁前。一僧头尽白，趺坐不知年。
效阴铿安乐宫体十首 其一 甘泉宫
作者：胡应麟
朝代：明

绀殿明丹壑，朱栏丽碧空。金芝丛紫翠，玉树翳青葱。阊阖千门度，罘罳万户通。鱼龙吟太液，鸡犬咽新丰。后乘双飞燕，蹁跹豹尾中。
效阴铿安乐宫体十首 其七 临春阁见
作者：胡应麟
朝代：明

琐阁披香砌，风光照丽华。腰萦前殿柳，脸夺后庭花。暗牖通秦跸，明窗泊汉查。流苏悬重锦，步障夹轻纱。正尔呼江令，隋兵集似麻。
效阴铿安乐宫体十首 其三 清暑殿
作者：胡应麟
朝代：明

曲榭生风蚤，层窗漏日迟。冰山围巀嵲，雪巘架逶迤。石甃长秋井，泉疏太液池。御舟三翼泛，宫扇七轮驰。莫漫酣吴酒，轻言狎翠眉。
效阴铿安乐宫体十首 其九 沈香亭
作者：胡应麟
朝代：明

十二雕栏外，名花照玉壶。翰林方醉卧，中使遍传呼。行乐词先奏，清平唱未徂。春山云作黛，秋水月为肤。妒杀红丝畔，纤纤入画图。
效阴铿安乐宫体十首 其二 铜雀台
作者：胡应麟
朝代：明

千秋遗片瓦，万仞忆崇台。绣柱星河落，雕栏日月开。歌声回白苧，舞影拂苍苔。旧宠罗衣歇，新妆穗帐哀。当时笑公瑾，不载二乔来。
效阴铿安乐宫体十首 其二 铜雀台
作者：胡应麟
朝代：明
体裁：五言排律

千秋遗片瓦，万仞忆崇台。绣柱星河落，雕栏日月开。歌声回白苧，舞影拂苍苔。旧宠罗衣歇，新妆繐帐哀。当时笑公瑾，不载二乔来。
效阴铿安乐宫体十首 其五 阅武堂
作者：胡应麟
朝代：明

万柳何年植，枝枝净隔尘。堂犹名阅武，苑欲借宜春。涤器非寒士，当垆亦丽人。金丸穿叶巧，宝屧坠花新。屈指西师入，能舒翠黛颦。
效阴铿安乐宫体十首 其八 朝霞院
作者：胡应麟
朝代：明

宿雾悬珠槛，朝云动玉扉。楼心窥帝座，阁道隐仙机。八水清相观，三山翠欲飞。万妆围锦帐，百媚拥罗衣。一曲菱歌罢，芜城事已非。
效阴铿安乐宫体十首 其六 同泰寺
作者：胡应麟
朝代：明

园林标帝阙，水石丽神州。入座慈云动，登坛法雨流。三乘归独诣，二酉入穷蒐。彩笔词人聚，缃缣学士留。逡巡成要略，寒贱失雕锼。
效阴铿安乐宫体十首 其十 神运峰
作者：胡应麟
朝代：明

飞来自何处，突兀挂雕墙。帝命徵千邑，神功运八荒。摩霄孤鸑下，驾海巨鳌藏。五岳真形在，三峨故域长。惟愁绝颠眺，燧火烛天狼。
效阴铿安乐宫体十首 其四 景阳楼
作者：胡应麟
朝代：明

紫气重关外，飞楼上属云。回梯盘月窟，复道驾星文。列圣金支现，诸真玉佩闻。炉香晨杂沓，烛霭暮絪缊。不分银床下，他时狎翠裙。
效阴铿安乐宫体十首·甘泉宫
作者：胡应麟
朝代：明

绀殿明丹壑，朱栏丽碧空。金芝丛紫翠，玉树翳青葱。阊阖千门度，罘罳万户通。鱼龙吟太液，鸡犬咽新丰。后乘双飞燕，蹁跹豹尾中。千秋遗片瓦，万仞忆崇台。绣柱星河落，雕栏日月开。歌声回白苧，舞影拂苍苔。旧宠罗衣歇，新妆穗帐哀。当时笑公瑾，不载二乔来。曲榭生风蚤，层窗漏日迟。冰山围巀嵲，雪巘架逶迤。石甃长秋井，泉疏太液池。御舟三翼泛，宫扇七轮驰。莫漫酣吴酒，轻言狎翠眉。紫气重关外，飞楼上属云。回梯盘月窟，复道驾星文。列圣金支现，诸真玉佩闻。炉香晨杂沓，烛霭暮絪缊。不分银床下，他时狎翠裙。万柳何年植，枝枝净隔尘。堂犹名阅武，苑欲借宜春。涤器非寒士，当垆亦丽人。金丸穿叶巧，宝屧坠花新。屈指西师入，能舒翠黛颦。园林标帝阙，水石丽神州。入座慈云动，登坛法雨流。三乘归独诣，二酉入穷蒐。彩笔词人聚，缃缣学士留。逡巡成要略，寒贱失雕锼。琐阁披香砌，风光照丽华。腰萦前殿柳，脸夺后庭花。暗牖通秦跸，明窗泊汉查。流苏悬重锦，步障夹轻纱。正尔呼江令，隋兵集似麻。宿雾悬珠槛，朝云动玉扉。楼心窥帝座，阁道隐仙机。八水清相观，三山翠欲飞。万妆围锦帐，百媚拥罗衣。一曲菱歌罢，芜城事已非。十二雕栏外，名花照玉壶。翰林方醉卧，中使遍传呼。行乐词先奏，清平唱未徂。春山云作黛，秋水月为肤。妒杀红丝畔，纤纤入画图。飞来自何处，突兀挂雕墙。帝命徵千邑，神功运八荒。摩霄孤鸑下，驾海巨鳌藏。五岳真形在，三峨故域长。惟愁绝颠眺，燧火烛天狼。
敬美使君再起督闽中学闻将于岁杪暂出寄讯
作者：胡应麟
朝代：明

重飞天诏出彤墀，特许看山出武夷。双舄恍疑云际现，片帆刚待雪中移。七台高步穿林远，九曲长吟破浪迟。珍重紫阳遗墨在，好将椽笔斗淋漓。
斋中绘五岳为图称卧游焉各系以诗 其一 泰山
作者：胡应麟
朝代：明

玉殿琼楼起太空，扳藤遥上碧云中。中宵不辨星河色，万丈天门海日红。
斋中绘五岳为图称卧游焉各系以诗 其三 嵩山
作者：胡应麟
朝代：明

远下昆崙度玉华，黄河九曲照三花。空明洞底无人住，散发中天弄紫霞。
斋中绘五岳为图称卧游焉各系以诗 其二 衡山
作者：胡应麟
朝代：明

拄杖飞萝上百盘，狂吹玉笛和青鸾。回看月色千岩吐，不道峰头是广寒。
斋中绘五岳为图称卧游焉各系以诗 其五 恒山
作者：胡应麟
朝代：明

绛节回看上帝台，金茎云雾接蓬莱。不知碣石青何处，万里冰天雪色来。
斋中绘五岳为图称卧游焉各系以诗 其四 华山
作者：胡应麟
朝代：明

太华三峰削不成，巨灵高掌矗咸京。相携玉女朝天去，朵朵莲花足下生。
斋中绘五岳为图称卧游焉各系以诗·泰山
作者：胡应麟
朝代：明

玉殿琼楼起太空，扳藤遥上碧云中。中宵不辨星河色，万丈天门海日红。拄杖飞萝上百盘，狂吹玉笛和青鸾。回看月色千岩吐，不道峰头是广寒。远下昆崙度玉华，黄河九曲照三花。空明洞底无人住，散发中天弄紫霞。太华三峰削不成，巨灵高掌矗咸京。相携玉女朝天去，朵朵莲花足下生。绛节回看上帝台，金茎云雾接蓬莱。不知碣石青何处，万里冰天雪色来。
斋头春草和相国赵公
作者：胡应麟
朝代：明

径草积如裀，萧疏断俗尘。不随金谷艳，长占玉堂春。绕砌青疑滴，当窗绿渐匀。霏霏烟色丽，烨烨露华新。细雨留征旆，斜阳逐画轮。西堂偕梦弟，南陌伴携宾。静对谈玄客，幽逢觅句人。荣枯凭乐育，生发荷陶甄。太液皇仁布，平津相泽沦。为将庭卉意，九域播洪钧。
斗鸡曲
作者：胡应麟
朝代：明

翩翩五陵少，挟弹游咸阳。万钱饮侠客，千镒招名娼。走马东郊外，斗鸡大道傍。两雄昂然出，五色丽且光。黄金介白羽，绿沈铸玄裳。双眸炯相射，四距翼而张。凭陵壮夫胆，激烈猛士肠。俱呈庆忌捷，竞逞黑卵刚。狞牙攫豹虎，怒臂撑螳螂。先声骤恫喝，后举剧披猖。朱冠碎靺鞨，彩颊掀琳琅。宁论北宫挠，肯避平阳创。回身角伎巧，耸翮驰精芒。初交气方盛，再合势弥强。捐生赴仇国，效命临战场。纵横掣惊电，䟤跋挐秋霜。摧锋若禦寇，逐北如擒王。干旄助踊跃，钲鼓随腾骧。天地黯无色，尘沙剧飞扬。欢呼压廛市，登眺摧山冈。中原逐秦鹿，大陆豗天狼。雄雌久未决，转战益慨慷。迟迟白日堕，两敌为彷徨。安得鲁阳刃，一挥返扶桑。
断桥斜照
作者：胡应麟
朝代：明

夹岸轻风上柳条，桃花晴逐杏花飘。游人不道春光晚，箫鼓楼船入断桥。
新估客乐二首
作者：胡应麟
朝代：明

不从估客游，不知估客乐。百万扬州鹾，持筹胜骑鹤。不乘估客舟，不知估客乐。十万荆州娘，红妆照罗幕。
新估客乐二首·其一
作者：胡应麟
朝代：明

不从估客游，不知估客乐。百万扬州鹾，持筹胜骑鹤。
新估客乐二首·其二
作者：胡应麟
朝代：明

不乘估客舟，不知估客乐。十万荆州娘，红妆照罗幕。
新春鲁总戎招同李都阃夜集署中座上得笳字作
作者：胡应麟
朝代：明

尊酒孤城急暮笳，玉壶金缕兴无涯。茶烹雁宕千峰雪，酒酿龙山十日霞。幕府春光回大纛，辕门晴色护高牙。相逢况是河梁客，握手何妨片月斜。
新正怀喻邦相方余过云间恍忽不及往晤拟至都下握手复以病归漫此奉寄
作者：胡应麟
朝代：明

孰是携书问帝都，聊同捧檄向江湖。愁多总入三秋鬓，病久那遵百折途。赤日虹光龙剑杳，青霄云色凤城孤。春风远忆朝元客，满锡黄金醉玉壶。
新秋再寄囧伯
作者：胡应麟
朝代：明

柳色金阊半夕阳，鲈鱼虽好未堪尝。莫言方外狂司马，多少楼船鸭绿傍。
新秋郭鸿胪吴文学过访留饮小斋至暮
作者：胡应麟
朝代：明

一自华阳罢和歌，频年白眼卧山阿。玄亭莫怪秋来启，刚为侯芭到绿萝。
方于鲁以墨谱乞诗卒业赋赠
作者：胡应麟
朝代：明

粲烂双螺出魏台，奚潘遗法俨重裁。玄云蔽月非烟下，紫雾寥天太乙来。九锡漫誇龙献兆，七香宁假麝为媒。何因饱咽金茎露，一吐王郎万斛才。
方仲闇招同袁履善张汝元黄元枢陈忠父游湖上高梧飞叶菡萏盛开舟行乐甚即席赋
作者：胡应麟
朝代：明

背郭名园一径幽，佳人同载大堤头。千花别浦犹呈艳，万叶平湖尽报秋。夹岸轩车红雾袅，飞空弦管白云流。沙棠后夜仍堪共，方外无劳问十洲。
方伯吴公过访话旧先是吴公北上余邂逅于金陵至是垂廿载矣
作者：胡应麟
朝代：明

青春携策赴甘泉，邂逅金陵北上船。杰观并游鳷鹊底，高台同宿凤凰前。飞身碧汉三千仞，散发沧浪二十年。惭愧操觚成白首，紫薇黄阁共周旋。
方伯滕公由岭南过访不值二首
作者：胡应麟
朝代：明

翩翩岩穴畔，千骑远从东。剑履周方伯，轩輶汉上公。花看薇省近，竹讶草堂空。万古夷门道，谁论意气雄。小队行春日，华镳问俗时。孤亭留皂盖，万户拥朱旗。气色函关绕，星辰汉殿移。未应题凤字，曾受子云奇。
方伯滕公由岭南过访不值二首·其一
作者：胡应麟
朝代：明

翩翩岩穴畔，千骑远从东。剑履周方伯，轩輶汉上公。花看薇省近，竹讶草堂空。万古夷门道，谁论意气雄。
方伯滕公由岭南过访不值二首·其二
作者：胡应麟
朝代：明

小队行春日，华镳问俗时。孤亭留皂盖，万户拥朱旗。气色函关绕，星辰汉殿移。未应题凤字，曾受子云奇。
方伯滕公起任岭南喜而有作
作者：胡应麟
朝代：明

十载苍生望未平，双旌遥赴越王城。朱明洞启霞光待，大庾山将雪色迎。四岳輶轩聊海甸，三台剑履渐承明。新题满勒飞云上，铜柱谁誇汉将名。
方伯苓徐彦伯胡静父王孟博吴云从同集茅生斋头
作者：胡应麟
朝代：明
体裁：七言律诗

相逢湖海合吴钩，笑拂青萍上酒楼。坐里风霜流覆局，檐前星斗坠藏阄。三生障业输芒蹻，十口生涯问敝裘。拚取高歌酬令节，红牙催拍按梁州。
方伯苓徐彦伯胡静父王孟博吴云从同集茅生斋头
作者：胡应麟
朝代：明

相逢湖海合吴钩，笑拂青萍上酒楼。坐里风霜流覆局，檐前星斗坠藏阄。三生障业输芒蹻，十口生涯问敝裘。取高歌酬令节，红牙催拍按梁州。
方山人章叶二太学过集
作者：胡应麟
朝代：明

龙门何客曳长裾，年少翩翩各起予。不是元龙豪气尽，十年湖海断来书。
方景真邀游幔亭同司马公赋
作者：胡应麟
朝代：明

窈窕肩舆度白云，幔亭霞色转氤氲。千山夕照罗峰外，一线春流练水濆。冠盖尽携文苑客，笙歌如下武夷君。名花满座天孙外，何忝玄光百代闻。
方母孀节诗为厥子伯苓题
作者：胡应麟
朝代：明

烨烨新都媛，修蛾粲明珰。十三字君室，十五登君堂。良辰一以醮，中厨奉姑嫜。眷言拂巾席，皓首偕匡床。风波起中路，庭树飞秋霜。青铜掷妆阁，碎裂罗衣裳。剖心慰夫婿，截发藏筐箱。空闺抚弱息，血泪横枯肠。松关白日暮，永夜啼寒螀。抱影三十年，哀哀称未亡。缅怀励高节，泚笔题篇章。他时继黄鹄，万古明天常。
无题二首
作者：胡应麟
朝代：明

行尽春风白鼻騧，倾城倾国漫同誇。纤腰欲姤三眠柳，笑靥长欺百合花。紫陌鸣鞭朝映水，青门挟弹午飞沙。高唐颇忆襄王否，独向词林说景差。窈窕珠帘护绿苔，平康三曲近蓬莱。黄鹂百啭金钿盒，紫燕双栖玉镜台。北苑丹青元绝世，东邻红粉最怜才。传声为问章华客，尚许刘郎隔岁来。
无题二首·其一
作者：胡应麟
朝代：明

行尽春风白鼻騧，倾城倾国漫同誇。纤腰欲姤三眠柳，笑靥长欺百合花。紫陌鸣鞭朝映水，青门挟弹午飞沙。高唐颇忆襄王否，独向词林说景差。
无题二首·其二
作者：胡应麟
朝代：明

窈窕珠帘护绿苔，平康三曲近蓬莱。黄鹂百啭金钿盒，紫燕双栖玉镜台。北苑丹青元绝世，东邻红粉最怜才。传声为问章华客，尚许刘郎隔岁来。
无题五首戏恼李王元三子
作者：胡应麟
朝代：明

珠箔银屏玳瑁梁，何人低语合欢床。金笼鹦鹉浑多事，窗外频呼李十郎。金水桥边白玉堂，人人争问薛家娘。青衣屏后褰帘看，不是王郎是李郎。文君颜色斗谁强，十样鸾笺总在唐。一片蒹葭秋似水，月明何处问元郎。红牙敲彻总寻常，指点倾城在末行。歌到玉门杨柳句，诸君端合拜胡郎。风流千古擅词场，濯锦江头正夕阳。花发小桃寒食夜，莫将魂梦恼元郎。
无题五首戏恼李王元三子·其一
作者：胡应麟
朝代：明

珠箔银屏玳瑁梁，何人低语合欢床。金笼鹦鹉浑多事，窗外频呼李十郎。
无题五首戏恼李王元三子·其三
作者：胡应麟
朝代：明

文君颜色斗谁强，十样鸾笺总在唐。一片蒹葭秋似水，月明何处问元郎。
无题五首戏恼李王元三子·其二
作者：胡应麟
朝代：明

金水桥边白玉堂，人人争问薛家娘。青衣屏后褰帘看，不是王郎是李郎。
无题五首戏恼李王元三子·其五
作者：胡应麟
朝代：明

风流千古擅词场，濯锦江头正夕阳。花发小桃寒食夜，莫将魂梦恼元郎。
无题五首戏恼李王元三子·其四
作者：胡应麟
朝代：明

红牙敲彻总寻常，指点倾城在末行。歌到玉门杨柳句，诸君端合拜胡郎。
无题戏为义山体
作者：胡应麟
朝代：明

兀兀匡床旅梦遐，银屏珠箔思无涯。阳台作客千峰雨，汉苑怀人九陌霞。旧恨经年迷锦瑟，新愁频夜泣悲笳。桂堂东畔天如水，空结同心咏上邪。
日出东南隅行
作者：胡应麟
朝代：明

日出东南隅，照我陌上桑。峨峨秦氏楼，佳丽郁相望。飞甍百馀尺，高栋五丈强。琉璃为门限，桂树为中堂。窈窕楼中女，容华世无双。提篮向朝日，采桑大道傍。腰悬琼瑜佩，耳缀珊瑚珰。首戴金雀钗，足蹑双凤凰。吴丝作中襦，蜀锦充下裳。紫绮缘领巾，绿罗随风扬。借问汝何名，罗敷秦女郎。借问汝何居，第宅连明光。问汝适何人，家令殿中郎。问汝年几何，十五正相当。行者观罗敷，五步一徬徨。居者观罗敷，耒耜相扶将。赵王暮登台，挟瑟奏笙簧。侍从数百人，冠盖何煌煌。举头见罗敷，顾盼自生光。遣吏前致辞，可得充后房。昔为千乘妻，辛苦行采桑。今为万乘后，刍豢同匡床。罗敷仰头答，君侯一何狂。国主位虽尊，二八盈高堂。家令位虽卑，糟糠亦难忘。尊卑各有分，贵贱各有双。君非秦王子，妾非邯郸倡。
日暮风起仲嘉戴一布帽复落赋此嘲之兼呈汪司马
作者：胡应麟
朝代：明

谷口天风起暮笳，笙歌催客咽流霞。亦知阃内非宣武，布帽何须落仲嘉。
早春汪司马伯玉抵严陵以手札见招先此奉柬期司马过小园时仲淹同至
作者：胡应麟
朝代：明
体裁：七言律诗

踏尽名山兴未回，一筇春首问崔嵬。东华紫气真人驻，西竺青莲大士来。绝壑鱼龙迎系缆，中天鸾隺候登台。千门雪色澄江上，咫尺能无过草莱。
早春汪司马伯玉抵严陵以手札见招先此奉柬期司马过小园时仲淹同至
作者：胡应麟
朝代：明

踏尽名山兴未回，一筇春首问崔嵬。东华紫气真人驻，西竺青莲大士来。绝壑鱼龙迎系缆，中天鸾隺登台。千门雪色澄江上，咫尺能无过草莱。
早春自西掖过访宋忠父作
作者：胡应麟
朝代：明

言寻中禁路，来问列侯家。玉座攀云色，金城步日华。池烟深锁树，苑漏曲穿花。莫笑绨袍敝，长裾半赤霞。
早饭罢由碧云入香山山麓及颠俱有亭诸宫殿最古是胜国时遗搆
作者：胡应麟
朝代：明

仄径缘藤萝，逶迤入深谷。重阴夹磴道，弥望皆古木。长松数百年，夭矫云际矗。飞泉挂峰顶，蜿蜒出平陆。石门森隧道，孤亭峙山足。四天划然开，空洞豁尘目。千崖布黄金，万仞嵌苍玉。梵室缘危杉，禅关荫修竹。圣果森菩提，昙花吐薝卜。琳宫是何代，相传至元筑。兹山迹最古，创始见身毒。悠然念人代，累劫如转烛。夜分息尘嚣，重展法华读。何日归流沙，吾家旧天竺。
昆崙行送大司空朱公驰驿还豫章并呈唐太常万直指
作者：胡应麟
朝代：明

君不见黄河之水来昆崙，浊流万里经龙门。环嵩绝华不少息，吞吐日月排乾坤。天吴扬澜九河溢，大泽龙蛇起原隰。洪荒不解尧舜忧，平成却藉司空力。自从大禹作司空，百川四渎俱朝宗。锁压支祈镇淮甸，至今玉策垂神功。国家定鼎幽燕北，财赋实仰东南域。河渠一线廑帝衷，维时首赖平江伯。二百年来飞挽停，肃皇之末何邅迍。千艘莫进饷道阻，临朝南顾嗟群臣。我公崛起江之右，列星显化神明胄。匡庐彭蠡毓精华，西山南浦钟奇秀。早年通籍谒承明，中岁翱翔汉两京。一朝起任虞庭事，九官四岳咸推能。沛渠已淤徐方塞，巨浪滔天势难遏。两岸洪波迥莫分，百年故道谁能识。神功实始南阳口，夏村既道留城走。报国难将宠辱惊，乘时大展经纶手。栉风沐雨卧不宁，追逐魍魉驱玄冥。八年胼胝勋绩就，青天不动黄流平。东连扬子息江涛，北望天津散海潮。车书万国看王会，玉帛群方贺圣朝。隆庆之中河再决，帝谓元臣有遗烈。一麾暂驻淮泗清，风雷寂静波涛绝。飞廉导车屏翳从，冯夷海若应潜踪。金书鸟篆迹灵秘，异时彷佛岣嵝峰。大禹功高古来少，姬旦才多心转小。门下争看桃李荣，车前肯使骅骝老。纷纷制作悬丹霄，驰驱阮陆追风骚。元和文誉斗山重，天宝才名今古豪。三朝出入方垂注，投簪忽拥南归骑。苍生常恐谢公閒，黄阁难留疏广去。楼船箫鼓出皇州，锦缆牙樯作胜游。群公祖帐灞陵晚，万姓环看渭水秋。迢递关城望乡邑，浮云渐送匡山色。暂舣兰舟水驿滨，故老相逢话胸臆。酒阑倚剑心飞扬，语及前朝俱感伤。丈夫报国志犹在，星辰错落双干将。旌旗明发川原阻，著绣昼行谁与伍。滕王阁上几留宾，孺子亭前频吊古。即今廊庙求贤急，肯使元勋卧黄石。绿野堂开祗暂留，终须勉为苍生出。五老东南势转尊，三台佳气正氤氲。鸾笺倘逐蒲轮到，极目燕台五色云。
昌世孝廉有子记诵绝人十二游泮倾动侪辈为作阿咸行
作者：胡应麟
朝代：明

阿咸七岁工临池，眼如点漆肤凝脂。九龄大书扫秋叶，墨花往往堆涟漪。十二青衫走黉校，十五胸腹蟠珠玑。千言一挥河汉溢，万卷一目风云驰。矫若金茎擢云际，亭亭百尺无傍枝。君不见杨收十三擅文藻，乞言尽日窥籓篱。男儿堕地山岳动，岂与氓庶同蚩蚩。又不见子安十四序滕阁，落霞秋水标神奇。低昂造化在掌握，寸管立泄玄元机。区区富贵果何物，百代声华迥难匹。古今名士多少成，大业终须汝曹立。况复而翁字彦国，载世文光炯奎壁。他时税驾讵可量，汗漫扶摇待风翼。嗟余潦倒病且愁，倏忽流年近高适。王家玉树空寤寐，一子呱呱尚衽席。苍茫睹汝思欲飞，那得宁馨在蓬荜。后生可畏亦可虞，电火人身讵金石。少时我亦王杨徒，此际何由发重黑。含毫为汝聊作歌，努力韶光莫虚掷。
明上人居少林三十馀年以游方淮上说法于通玄禅寺余从大众谛听异焉造室玄谈遂至丙夜诘旦留诗为别且订后期
作者：胡应麟
朝代：明

泠然飞锡下西方，久住名山侍法王。持咒毒龙归藻椀，谈经驯象过绳床。诸天日月千花供，大地山河一苇航。我亦宿生称大士，相随七佛赴禅堂。崔嵬台殿入清凉，月色天香对坐忘。洗钵师能容姓字，留衣吾欲废文章。才参雪窦人天近，共指云门客路长。计日灵山携杖去，白牛车畔问慈航。
明上人居少林三十馀年以游方淮上说法于通玄禅寺余从大众谛听异焉造室玄谈遂至丙夜诘旦留诗为别且订后期·其一
作者：胡应麟
朝代：明

泠然飞锡下西方，久住名山侍法王。持咒毒龙归藻椀，谈经驯象过绳床。诸天日月千花供，大地山河一苇航。我亦宿生称大士，相随七佛赴禅堂。
明上人居少林三十馀年以游方淮上说法于通玄禅寺余从大众谛听异焉造室玄谈遂至丙夜诘旦留诗为别且订后期·其一
作者：胡应麟
朝代：明
体裁：七言律诗

泠然飞锡下西方，久住名山侍法王。持咒毒龙归藻碗，谈经驯象过绳床。诸天日月千花供，大地山河一苇航。我亦宿生称大士，相随七佛赴禅堂。
明上人居少林三十馀年以游方淮上说法于通玄禅寺余从大众谛听异焉造室玄谈遂至丙夜诘旦留诗为别且订后期·其二
作者：胡应麟
朝代：明

崔嵬台殿入清凉，月色天香对坐忘。洗钵师能容姓字，留衣吾欲废文章。才参雪窦人天近，共指云门客路长。计日灵山携杖去，白牛车畔问慈航。
明下童
作者：胡应麟
朝代：明

谁家少儿郎，绿丝作单裤。白马紫游缰，蹀躞长干路。
明妃曲
作者：胡应麟
朝代：明

目断长安汉使来，五云何处是蓬莱。龙沙月色三千里，独抱琵琶上紫台。
明妃曲
作者：胡应麟
朝代：明

骢马载蛾眉，明妆出帝畿。含颦辞玉阙，结恨向金微。月疑秦地镜，云忆汉宫衣。传书寄鸿雁，一为报龙旂。
明日泛舟湖上王仲升以公事先行即席再赋
作者：胡应麟
朝代：明

牙樯秋霁喜同登，极目长天暮霭凝。月色正浮三翼舸，星芒如彻九微灯。汀洲曲折沿芳草，岛屿萦洄出乱藤。投辖乍堪消永夜，双凫宁畏简书徵。
明晨邀三君集舟中是日雪大作竟暮
作者：胡应麟
朝代：明

黯淡同云际碧天，溪山遥望转清妍。谁将剡曲风前棹，并载梁台雪里筵。玉树乍惊瑶瑟倚，冰花时傍彩毫传。飞觞总是琼楼客，肯借阳春和昔年。
明晨邦相为具邀余同次公登兰阴山迨暮乃别
作者：胡应麟
朝代：明

绝磴飞梁杖底回，阑干遥望夕阳开。天悬万壑低吴岫，地拥双流抱越台。赋就定应雄屈贾，游成端不负宗雷。丛兰满目堪携兴，一为千秋辟草莱。扪萝日暮到苍茫，绝壁看天兴转狂。三洞霞光回蜡屐，九峰云色堕胡床。青精欲借仙人箸，白练偏题国士裳。怅望十旬虚左意，片帆箫鼓下浔阳。
明晨邦相为具邀余同次公登兰阴山迨暮乃别·其一
作者：胡应麟
朝代：明

绝磴飞梁杖底回，阑干遥望夕阳开。天悬万壑低吴岫，地拥双流抱越台。赋就定应雄屈贾，游成端不负宗雷。丛兰满目堪携兴，一为千秋辟草莱。
明晨邦相为具邀余同次公登兰阴山迨暮乃别·其二
作者：胡应麟
朝代：明

扪萝日暮到苍茫，绝壁看天兴转狂。三洞霞光回蜡屐，九峰云色堕胡床。青精欲借仙人箸，白练偏题国士裳。怅望十旬虚左意，片帆箫鼓下浔阳。
易使君还三衢寄讯
作者：胡应麟
朝代：明

黄金辉赫下龙楼，竹马争迎郭细侯。渤海盛传新政绩，河阳犹诧昔风流。山中白石经时卧，洞里青霞隔岁游。莫恋桃花樵斧畔，含香仍见入螭头。
易侍御苏别驾蔡廉访携酒清源大雄阁饯别得才字
作者：胡应麟
朝代：明

碧瓦雕甍玉作台，真从人世蹑蓬莱。盘空日月三天近，抱郭南山万井开。冠盖乍逢梁苑集，帆樯初望越城回。亦知信美非吾境，魂断登楼赋客才。
易惟效明府过访有赠
作者：胡应麟
朝代：明

萧条一曲卧烟霞，忽有轩车到狭斜。天阙九重曾揽辔，河阳百里暂栽花。寒星婺女随春棹，片石江郎对晚衙。回首烂柯仙宅近，几从飞舄问丹砂。
易惟效署中避暑同赋四首
作者：胡应麟
朝代：明

逃暑仍河朔，寻幽到习池。青丝行共挈，白帻坐频攲。密竹团书舍，疏花照奕棋。黄鹂似相识，恰恰在高枝。落日孤亭上，微风动碧梧。净疑开雪槛，凉似浴冰壶。茗灶供新瀹，楸枰覆旧图。吟馀爇沈水，云起博山炉。竹树参差绿，葵榴烂漫红。径幽长蔽日，林密尽含风。白羽高谈洽，青萍醉色雄。大夫饶酒德，无拟笑山公。旧识燕台下，新知越水滨。乾坤双傲吏，海岱独归人。薄有骑羊骨，能同跃马身。万山严子濑，秋色未全贫。
易惟效署中避暑同赋四首·其一
作者：胡应麟
朝代：明

逃暑仍河朔，寻幽到习池。青丝行共挈，白帻坐频攲。密竹团书舍，疏花照奕棋。黄鹂似相识，恰恰在高枝。
易惟效署中避暑同赋四首·其三
作者：胡应麟
朝代：明

竹树参差绿，葵榴烂漫红。径幽长蔽日，林密尽含风。白羽高谈洽，青萍醉色雄。大夫饶酒德，无拟笑山公。
易惟效署中避暑同赋四首·其二
作者：胡应麟
朝代：明

落日孤亭上，微风动碧梧。净疑开雪槛，凉似浴冰壶。茗灶供新瀹，楸枰覆旧图。吟馀爇沈水，云起博山炉。
易惟效署中避暑同赋四首·其四
作者：胡应麟
朝代：明

旧识燕台下，新知越水滨。乾坤双傲吏，海岱独归人。薄有骑羊骨，能同跃马身。万山严子濑，秋色未全贫。
易水垆头放歌怀庆卿
作者：胡应麟
朝代：明

君不见高渐离，举杯击筑天淋漓。君不见鲁句践，叱咤干将起雷电。十载荆卿游酒人，褐衣短后随风尘。一朝匕首刺秦国，白虹千丈垂嶙峋。貔貅万亿夹广陛，阊阖眈眈虎狼睨。羸躯五尺掉臂入，勇慑孟贲走庆忌。世儒刺促计成败，胡不身履斯人地。君不见十三杀人秦舞阳，死灰踯躅秦宫傍。当时孺子果怯死，捧图胡以来咸阳。乃知鼎镬良可蹈，一时感激轻毫芒。豆羹箪食色陡变，况持白刃游朝堂。天门峨峨九重辟，六师七萃纷张皇。从容步履若无事，俯视政也如蜩螗。图穷督亢刃乃见，至今神貌犹扬扬。伟哉大勇旷百世，共工项籍争雄强。八创嬉笑总馀事，沾沾俗士徒称扬。君不见聂政大呼本仓卒，专诸进食元潜藏。豫生毁形伏桥厕，谁哉十目交嵓廊。三人视卿孰难易，一死虽同蹈死异。吁嗟太史传刺客，百代何人奋高义。我来易水吟悲风，萧萧匹马随征鸿。当时壮士岂复得，黄金台馆徒穹窿。为卿作歌酹卿酒，恍忽精灵下携手。田光鞠傅渺何处，独往城南问屠狗。
易计部过访赋赠
作者：胡应麟
朝代：明

辉皇卤簿到兰舟，认是栽花旧易侯。岸帻已更新气象，弹冠犹问昔交游。携来梁父中天日，望入江郎大海流。美酒顿浇愁顿释，不知行李驻山邮。
昔游篇钱塘舟中作赠董观察
作者：胡应麟
朝代：明

秋风肃肃鸿雁鸣，南斗参差北斗横。孤客迢遥过越水，旧游憔悴隔燕城。燕城越水三千里，忆昔声华满人耳。藉草曾留太液旁，看花误入明光里。明光太液连西苑，往往游人驻雕辇。杨柳春风七贵门，梧桐夜月诸王馆。王家贵里不相亲，联裾握手尽词人。凤凰原上题诗处，鳷鹊宫前草赋晨。纷纷冠盖争驰逐，载酒笼灯过辇毂。缓辔同看白玉京，扬鞭醉入黄金屋。秦筝赵管春不休，歌声缭绕碧云愁。香尘百里昌平道，飞雪千门易水流。五夜论心传彩翰，珠玑满把皆堪羡。衣袂扬扬逼九霄，剑锋耿耿流双电。谁言潘陆是才人，肯与王杨作后尘。格调迥追天宝上，风期直与建安邻。銮坡凤阁多相值，铁券金貂总欢昵。群中忽睹三楚豪，坐使琼瑶惊四席。豸冠绣服光陆离，片语如金山可移。暮携奏草归青琐，晓对封章下赤墀。赤墀青琐生风彩，手握芙蓉佩兰？。元礼声华动阙庭，陈登意气倾湖海。匆匆识面比南金，惭愧论文契未深。欲携短刺通华馆，忽棹扁舟出汉阴。荷衣蕙带还乡国，回首交游成太息。落日长歌玉树词，浮云远蔽金台色。落日浮云梦转长，却乘烟水下钱塘。徘徊殿阁迷仙署，寂寞川原望帝乡。帝乡仙署空辽绝，何意輶轩到吴越。欲向西湖访画图，暂辞北斗离阊阖。双峰缈缈插烟霄，三竺苍苍引画桥。清风暗拂苏堤柳，壮气平吞浙海潮。朅来问讯蓬蒿士，远思幽情何楚楚。短褐长裾谒上官，麻鞋布袜从泥滓。屈指并州几故人，嗟咨往事转伤神。虚传异日山阴棹，无复当时洛水春。山阴洛水俱陈迹，会见飞腾返京邑。乍经薇省布阳和，更上枫宸扶赤日。几年骐骥阨盐车，矫首长鸣气不舒。孙阳造父俱垂盼，肯使奇才卧草庐。
昔游篇钱塘舟中作赠董观察
作者：胡应麟
朝代：明
体裁：古风

秋风肃肃鸿雁鸣，南斗参差北斗横。孤客迢遥过越水，旧游憔悴隔燕城。燕城越水三千里，忆昔声华满人耳。藉草曾留太液旁，看花误入明光里。明光太液连西苑，往往游人驻雕辇。杨柳春风七贵门，梧桐夜月诸王馆。王家贵里不相亲，联裾握手尽词人。凤凰原上题诗处，鳷鹊宫前草赋晨。纷纷冠盖争驰逐，载酒笼灯过辇毂。缓辔同看白玉京，扬鞭醉入黄金屋。秦筝赵管春不休，歌声缭绕碧云愁。香尘百里昌平道，飞雪千门易水流。五夜论心传彩翰，珠玑满把皆堪羡。衣袂扬扬逼九霄，剑锋耿耿流双电。谁言潘陆是才人，肯与王杨作后尘。格调迥追天宝上，风期直与建安邻。銮坡凤阁多相值，铁券金貂总欢昵。群中忽睹三楚豪，坐使琼瑶惊四席。豸冠绣服光陆离，片语如金山可移。暮携奏草归青琐，晓对封章下赤墀。赤墀青琐生风彩，手握芙蓉佩兰�。元礼声华动阙庭，陈登意气倾湖海。匆匆识面比南金，惭愧论文契未深。欲携短刺通华馆，忽棹扁舟出汉阴。荷衣蕙带还乡国，回首交游成太息。落日长歌玉树词，浮云远蔽金台色。落日浮云梦转长，却乘烟水下钱塘。徘徊殿阁迷仙署，寂寞川原望帝乡。帝乡仙署空辽绝，何意輶轩到吴越。欲向西湖访画图，暂辞北斗离阊阖。双峰缈缈插烟霄，三竺苍苍引画桥。清风暗拂苏堤柳，壮气平吞浙海潮。朅来问讯蓬蒿士，远思幽情何楚楚。短褐长裾谒上官，麻鞋布袜从泥滓。屈指并州几故人，嗟咨往事转伤神。虚传异日山阴棹，无复当时洛水春。山阴洛水俱陈迹，会见飞腾返京邑。乍经薇省布阳和，更上枫宸扶赤日。几年骐骥阨盐车，矫首长鸣气不舒。孙阳造父俱垂盼，肯使奇才卧草庐。
映江曲
作者：胡应麟
朝代：明

夹岸千桃花，红晕双蛾绿。恼杀冶游儿，丝鞭映江曲。
春宫曲四首
作者：胡应麟
朝代：明

昨夜春风拂苑墙，三千南内斗红妆。朝来凤辇花前过，报道君王入上阳。残雪初消太液前，御沟晴日柳如烟。披香殿上承恩早，千缕黄金拂御筵。长门花满月华高，云锁珠帘护碧桃。夜静南宫歌吹发，新声遥奏郁轮袍。玉阶草色上窗纱，深锁葳蕤隔翠华。添罢晚妆无一事，白樱桃下试琵琶。
春宫曲四首·其一
作者：胡应麟
朝代：明

昨夜春风拂苑墙，三千南内斗红妆。朝来凤辇花前过，报道君王入上阳。
春宫曲四首·其三
作者：胡应麟
朝代：明

长门花满月华高，云锁珠帘护碧桃。夜静南宫歌吹发，新声遥奏郁轮袍。
春宫曲四首·其二
作者：胡应麟
朝代：明

残雪初消太液前，御沟晴日柳如烟。披香殿上承恩早，千缕黄金拂御筵。
春宫曲四首·其四
作者：胡应麟
朝代：明

玉阶草色上窗纱，深锁葳蕤隔翠华。添罢晚妆无一事，白樱桃下试琵琶。
春日侍家君过祝太学留宿别馆夜出群少侑觞豪饮申旦醉梦中拈韵得此诗题壁示太学并示山人无殊
作者：胡应麟
朝代：明

十日高阳兴未阑，一樽云雾绕朱栏。光摇银烛春偏丽，焰吐金炉夜不寒。旧业中郎仍闭户，新诗常侍已登坛。清歌妙舞桃花下，痛饮何辞玉漏残。
春日司马公同携王姬入紫霞洞观桃花时少连太宁仲嘉仲淹并集司马以桃花源美人家为韵分得桃字
作者：胡应麟
朝代：明

烂漫西郊外，肩舆度碧桃。春生武陵洞，病起曲江涛。日彩摇纨扇，天香袭锦袍。绝崖仍独上，谁似谢公豪。
春日同叶唐赵郭朱包诸生游兰阴作
作者：胡应麟
朝代：明

百雉云中午，双虹水面晴。曲江春事蚤，随处丽人行。
春日张明府过访赋赠二首
作者：胡应麟
朝代：明

荧煌车盖集檐牙，握手孤城送暮笳。紫气乍浮苍岭月，清光时坠赤城霞。双飞玉舄高天外，独奏瑶琴大海涯。闻说河阳春烂漫，一筇能许叩官衙。空斋一榻卧莓苔，上国双旌叩草莱。拂剑星光延浦合，飞觞云色幔亭来。诗传励志惊高唱，赋倚思玄识异才。莫讶弦歌犹下吏，黄金千尺步燕台。
春日张明府过访赋赠二首·其一
作者：胡应麟
朝代：明

荧煌车盖集檐牙，握手孤城送暮笳。紫气乍浮苍岭月，清光时坠赤城霞。双飞玉舄高天外，独奏瑶琴大海涯。闻说河阳春烂漫，一筇能许叩官衙。
春日张明府过访赋赠二首·其二
作者：胡应麟
朝代：明

空斋一榻卧莓苔，上国双旌叩草莱。拂剑星光延浦合，飞觞云色幔亭来。诗传励志惊高唱，赋倚思玄识异才。莫讶弦歌犹下吏，黄金千尺步燕台。
春日胡茅两生访王至卿携妓东郊藉草畅饮迨暮泛舟从北郭归
作者：胡应麟
朝代：明

拂曙蓟门东，寻芳入乱红。园梨娇堕雪，堤柳净含风。逸气双钩并，清歌一棹同。盈盈美人意，怅别夕阳中。
春日过皦生斋头米仲诏倪迂扩本在焉披阅数过吴枫秋色照人眉睫恨不携绿蓑青笠容与其间作竟日主人也
作者：胡应麟
朝代：明

野渡无人尽日閒，茅亭斜插乱云间。不知檐外秋多少，一片关仝画里山。
春日送人之剑南二首
作者：胡应麟
朝代：明

大泽冰初解，长途雪正晴。孤帆送尔去，千里独含情。竹翳湘妃馆，花明蜀帝城。当垆人好在，不浅旧逢迎。蜀道难犹乍，湘潭去若何。青天浮滟滪，白雪涌岷峨。宅问扬雄隐，堂携杜甫过。锦官城外路，翠柏几婆娑。
春日送人之剑南二首·其一
作者：胡应麟
朝代：明

大泽冰初解，长途雪正晴。孤帆送尔去，千里独含情。竹翳湘妃馆，花明蜀帝城。当垆人好在，不浅旧逢迎。
春日送人之剑南二首·其二
作者：胡应麟
朝代：明

蜀道难犹乍，湘潭去若何。青天浮滟滪，白雪涌岷峨。宅问扬雄隐，堂携杜甫过。锦官城外路，翠柏几婆娑。
春日送赵均甫敬甫二文学一之北庠一之南雍秋试并寄怀大学士汝迈先生
作者：胡应麟
朝代：明

画船箫鼓发江浔，犹为离鸿一抱琴。彩日燕吴双凤下，青云南北二龙吟。辉皇棣萼联高阙，烂漫荆花簇上林。何事中朝论阀阅，万方翘首祝商霖。
春日送高生楚游
作者：胡应麟
朝代：明

云涨平湖绿满堤，片帆朝挂武陵西。春山尽日无人见，万壑飞花杜宇啼。
春日韩使君过访
作者：胡应麟
朝代：明

十二楼台拥帝京，一时才子最关情。分符已奏淮阳绩，授简仍追邺下盟。袖拂骊珠江月远，光生龙剑海云平。狂游转忆当年态，万井烟花宿凤城。
春日黄文学馆中送陈子卿南归访马生即席赋
作者：胡应麟
朝代：明

行李萧萧易水寒，不因题赋到长安。魂摇蓟阙千门树，兴入湘台九畹兰。击筑风云晨肮脏，抽毫星斗夜阑干。东归未值秦淮棹，愁绝春风两鬓残。
春江行
作者：胡应麟
朝代：明

一夜春江涨，江头浪拍天。中流便风起，持底挽郎船。
春闺曲
作者：胡应麟
朝代：明

春衫斜捲越罗轻，女伴西园作队行。荡子不归三月暮，百花深处乱啼莺。
是夕二丈以直指叶公招中席辍赴毕燕仍过戚园轰饮达曙乃罢
作者：胡应麟
朝代：明

皂盖参差越水头，千山寥廓暮云收。风前并溯王猷棹，月底重登庾亮楼。彩袖翩褼传楚舞，朱弦嘹呖和吴讴。梅花渐吐新春色，秉烛何妨尽夜游。
是夕伶人奏剧客有以救蛇获报者戏于席上赋此呈林君
作者：胡应麟
朝代：明

千帆晴色下高舂，锦席华镳夜过从。尘榻久悬徐孺子，角巾长垫郭林宗。青云是处披文豹，紫雾何年化白龙。愁绝吴枫江路远，飞霜寒彻曙天钟。
是夕剧谈漏尽相对黯然余与二君邂逅湖海订盟金石者廿载于兹拂袖故山且楗关为终老计来晤未卜仍赋此章
作者：胡应麟
朝代：明

列炬华堂夜不眠，骊驹歌彻最堪怜。浮云未信君门隔，明月偏随客棹悬。四海正逢多事日，三生犹结并游缘。乘时何限雄飞思，努力加餐玳瑁筵。
是夕周元父携琴命所欢窦姬为猗兰之曲索余赠诗再赋得街字
作者：胡应麟
朝代：明

中秋先此夕，露色满天街。桂折黄金蕊，兰垂碧玉钗。高山悬广座，飞瀑绕空阶。会挈平原侣，经旬卧竹斋。
是夕寒灯结花甚艳蕾蓓若丛珠更赋二律
作者：胡应麟
朝代：明

一夜寒灯色，飞扬照客槎。乍看丛绮树，谁为撷瑶华。绣幕笼丹雾，纱窗晕紫霞。支机宁待卜，天意茁兰芽。灯花寒更结，喜色炫归槎。金粟呈双穗，瑶芝发九华。光辉流素月，彩艳烛明霞。一慰东山望，庭阶玉树芽。
是夕寒灯结花甚艳蕾蓓若丛珠更赋二律·其一
作者：胡应麟
朝代：明

一夜寒灯色，飞扬照客槎。乍看丛绮树，谁为撷瑶华。绣幕笼丹雾，纱窗晕紫霞。支机宁待卜，天意茁兰芽。
是夕寒灯结花甚艳蕾蓓若丛珠更赋二律·其二
作者：胡应麟
朝代：明

灯花寒更结，喜色炫归槎。金粟呈双穗，瑶芝发九华。光辉流素月，彩艳烛明霞。一慰东山望，庭阶玉树芽。
是夕月色如昼水部改席庭中酣畅丁夜再赋
作者：胡应麟
朝代：明

万顷蟾光浸碧空，千门雁阵卷西风。高天霜露金茎外，大地山河玉镜中。团扇欲辞清暑殿，胡床如坐广寒宫。夜深谁唱霓裳曲，极目飞鸾大海东。
是夕留饮至丙夜诘旦再呈此章
作者：胡应麟
朝代：明

紫极方延伫，黄扉乍卜欢。上公能结袜，羁客尽弹冠。玉脔移中禁，琼浆出大官。夜阑台斗色，清切动长安。
是夕赵汝元祝无殊同游市中观灯
作者：胡应麟
朝代：明

荧煌灯烛照山城，携手春风入画行。歌罢落梅清吹合，恍疑笙鹤在蓬瀛。
是夕遂宿太函
作者：胡应麟
朝代：明

金碧檐楹护翠岚，郁葱云雾绕东南。频年司马悬高榻，此夕元龙卧太函。古桧飞霜盘绝壑，疏梅翘雪点空潭。水晶帘外千家月，细酌天池佐夜谈。
是夕邦相以公事先行余同司马移舟六桥布王昆山人席堤上澄湖月色万顷如昼箫管间作诸君剧欢丙夜乃返
作者：胡应麟
朝代：明

十里长桥跨水涯，狂呼明月醉流霞。平湖影落虹千丈，远岫光飞雪万家。映席枫杉俱锦树，回船葭菼半瑶华。洞庭秋色饶相似，莫把云门异代誇。
是夕阴霾无月诸子酣饮夜分而唐祝两生不至命小奚奏乐侑觞拈韵得中字即席赋
作者：胡应麟
朝代：明

曳履南楼兴未终，胡床相对一尊同。霜飞玉宇秋将半，露湿瑶台夜正中。绕树参差飞倦鹊，衔芦嘹呖坠征鸿。更阑竞奏霓裳曲，谁唤嫦娥出海东。
是日世叔座中出八带鱼供馔余夙闻未睹即席复成此章
作者：胡应麟
朝代：明

异族来东海，鲜鳞出上都。一身同水荇，八足拟天吴。玉箸餐偏美，金盘荐未孤。当年五侯客，饱饫此君无。
晋安林计部以翰贶见存赋谢并寄怀仲兄贞曜先生
作者：胡应麟
朝代：明

经旬寒色倚绨袍，穷谷跫然堕彩毫。五夜书传淮海月，千秋词压广陵涛。中朝剑舄声华远，故国埙篪梦寐劳。二十四桥花满目，吹笙弹瑟拥持螯。分曹何处最风流，灯火维扬近石头。萧鼓万家随画戟，舳舻千里遇牙筹。东园棠树经春别，西岭梅花历岁游。计日候公邗水上，月明重卧旧青楼。
晋安林计部以翰贶见存赋谢并寄怀仲兄贞曜先生·其一
作者：胡应麟
朝代：明

经旬寒色倚绨袍，穷谷跫然堕彩毫。五夜书传淮海月，千秋词压广陵涛。中朝剑舄声华远，故国埙篪梦寐劳。二十四桥花满目，吹笙弹瑟拥持螯。
晋安林计部以翰贶见存赋谢并寄怀仲兄贞曜先生·其二
作者：胡应麟
朝代：明

分曹何处最风流，灯火维扬近石头。萧鼓万家随画戟，舳舻千里遇牙筹。东园棠树经春别，西岭梅花历岁游。计日候公邗水上，月明重卧旧青楼。